open-index/open-wikipedia-markdown huggingface dataset:
馬俊賢

**馬俊賢**（，）係葡萄牙政治人、第125任澳門總督。佢係一位文人嘅總督。

佢嚟澳門之前係醫學教授，於1986年5月15號到澳門開始履行總督職務，但佢嘅任期只有一年幾。佢提倡人道主義同埋社會福利。

喺佢任內，於1987年2月24至27號，馬俊賢夫婦應當時嘅中國廣東省省長葉選平，邀請佢喺廣州參觀訪問。

## 個人榮譽
* 東亞大學（澳門大學前身）榮譽社會科學博士（1987年）

## 攷

類:澳門大學榮譽博士
羅必信

**羅必信**（，）係葡萄牙軍人同政治人，第120任澳門總督。

羅必信喺1959年至1962年期間擔任葡屬東非一個區嘅總督。1962年調往澳門，擔任澳門總督，並兼任澳門屯駐地嘅總參謀長。1966年被調離澳門，但仍然介入澳門嘅相關事務。

1970年，被調任葡屬佛得角總督。1974年葡國發生康乃馨革命，佛得角獨立，羅必信成為最後一任總督。

## 出面網頁
伊芝迪

**伊芝迪**（葡文：Nuno Viriato Tavares de Melo Egídio，），葡萄牙軍人、政治人。第123任澳門總督。

佢喺托馬爾出世。1940年加入葡萄牙陸軍，成為步兵。曾參加葡萄牙殖民地戰爭，鎮壓安哥拉嘅獨立運動。1979年至1981年擔任澳門總督。1981年被調回國內，擔任葡萄牙武裝部隊參謀部將軍直到1984年。
李安道

**李安道**（葡文：José Eduardo Martinho Garcia Leandro，），葡萄牙軍人、政治人物。第122任澳門總督。

李安道生於葡屬西非嘅安哥拉，後尾加入葡萄牙軍隊。1957年，進入葡萄牙軍事學院學習。佢喺1962年至1970年期間，曾先後被派駐到安哥拉、畿內亞、東帝汶各地。後尾喺1974年參加葡萄牙康乃馨革命。

康乃馨革命後，葡萄牙開始逐漸放棄其殖民地，而未獲得獨立嘅殖民地都唔同程度得到自治權力。李安道於同年被任命為澳門總督，成為歷史上最年輕嘅一位澳督。佢喺11月19號抵達澳門履新。當時李安道面對嘅係一個經濟蕭條、貪污橫行嘅混亂嘅澳門。1975年，李安道倡議成立專門對付貪污嘅肅貪機關。佢重推行公務員土生化，唔少公務員新職位從葡國招聘土生葡人回流擔任。

澳門嘅左派勢力喺一二三事件之後急劇擴大。澳門政府對除咗涉及葡人同埋土生葡人利益嘅事務之外，對其他社會事務都放任唔理。親中共勢力逐漸攞到澳門嘅許多政治架構，澳門事實上成為中共嘅另一個「解放區」。李安道在任期間構築咗澳門嘅民主自治建設，而佢對中國勢力控制澳門政治嘅現狀只能夠默認。1976年1月6號，佢組織草擬嘅《澳門組織章程》獲得通過，同年4月25號頒布生效嘅《葡萄牙共和國憲法》對此亦予以確認。澳門自此被定義為「葡萄牙管理下嘅中國領土」。同年，獲得續任。

1979年，李安道離任。

## 著作
*Macau nos Anos da Revolução Portuguesa 1974-1979.

## 參考
越秀金融大厦

，施工期間嗌過或，係中國廣東廣州嘅一間高樓大廈，喺天河區珠江新城嘅珠江東路同金穗路嘅交界。

## 負責方
大廈由廣州聖景房地產開發有限公司負責開發，華南理工大學建築設計研究院負責設計，廣州市城市建設開發有限公司負責喐手起，廣州越秀城建仲量聯行物業服務公司負責管理。

## 逳手同落成時間
大樓喺2011年3月15號開始逳手起，2013年6月下旬封頂，2015年7月初起好。

## 性質
*高度：309.4米
*:地上68層樓，地下4層樓。
*佔地面積：10,836m²
*建築面積：211,181m²
*結構：鋼鐵結構

## 註

## 連出去
* 广州财富中心-广州珠江新城第三高楼 江河
* 广州越秀金融大厦 财富中心出租 国际性超甲写字楼 中原地產
* 财富中心 第一太平戴维斯
* Fortune Center en CTBUH
* Fortune Center en Skyscraperpage

## 出面網頁
* 越秀金融大厦官网

類:廣州摩天大廈
類:珠江新城
美士基打

**美士基打**（葡文：Vicente Nicolau de Mesquita，），又譯**味士基打**軍曹，澳門土生葡人嘅軍人。

美士基打曾於1849年8月白沙嶺事件中帶領葡萄牙士兵佔領關閘、襲擊北嶺炮台，殺害大清官兵，後尾軍銜逐漸升至上校。澳葡政府曾於1940年於議事亭前地豎立一銅像以資紀念，但喺「一二三事件」中畀示威群眾拉倒。

依家位於澳門半島中部嘅美副將大馬路（Avenida do Coronel Mesquita）、美上校里、美上校圍、美副將街和美副將巷、及位於氹仔嘅美副將馬路（Estrada Coronel Nicolau de Mesquita），都係紀念佢而命名嘅。
巴斯克

**巴斯克**（**Basque**）可以係：
*巴斯克地區
**北巴斯克
**南巴斯克
*巴斯克自治區
*巴斯克文
*巴斯克人
巴斯克地區

**巴斯克地區**係西歐巴斯克人世居嘅地區，響庇里牛斯山西面，橫跨法國同西班牙邊境，可以再細分做北巴斯克同南巴斯克。

載至2011年，巴斯克人口（巴斯克地區，法國夾埋西班牙）多過三百萬。
關閘

**關閘**（；；）係澳門同中國廣東省珠海市之間陸路通道嘅一個出入口，連接拱北口岸；另外圍繞口岸嘅地區及關閘馬路一帶亦被稱作關閘或關閘區。關閘邊檢大樓嘅開放時間為06:00至次日01:00。

2015年12月20號中華人民共和國國務院頒布嘅2015版《中華人民共和國澳門特別行政區行政區域圖》中，明確關閘澳門邊檢大樓地段屬於澳門。

## 對外交通
### [[澳門巴士|巴士]]

### 酒店及娛樂場免費接駁車 (發財車)

## 睇埋
*青茂口岸

## 參考
北巴斯克

**北巴斯克**，又叫**法屬巴斯克**，係西歐巴斯克地區北面屬於法國領土嘅一部份，包括大部份庇里牛斯-大西洋省。
南巴斯克

**南巴斯克**，又叫**西屬巴斯克**，係西歐巴斯克地區南面屬於西班牙領土嘅一部份，包括巴斯克自治區同納瓦拉。
餐巾

**餐巾**，亦叫**茶布**，巾一種，用餐嗰陣用，通常用白布做，鋪喺大髀上面，一有污糟可以即刻抹。亦有夾喺衫前，以防整污糟件衫。

西餐點樣放餐巾，各有唔同。有啲會摺花，各處餐館各處花，並無定制。有啲平實會摺方形。現今某啲餐廳，用紙餐巾代替，慳返洗嘅成本。

英文叫**napkin**。

## 睇埋
*餐巾紙
餐巾紙

**餐巾紙**，又叫**餐紙巾**，係用紙巾整嘅餐巾，厚度同抹手紙差唔多，用完餐後可以抹手同抹嘴。

## 睇埋
*餐巾
濕紙巾

**濕紙巾**係種濕身不織布，類似紙巾，用完即棄。通常浸過火酒或者消毒藥水，抹得乾淨啲，又曉殺菌。

濕紙巾話就叫紙巾，本身並唔係紙，而係不織布，多數為塑膠一類。所以浸濕唔會化。唔可以掉落廁所，以免塞渠。
紙杯

**紙杯**係用紙做主要材料嘅杯，為咗避免滲水，多數都會有塑膠或者蠟嘅成份。

紙杯可以裝凍飲同熱飲，但如果裝熱飲就需要厚身少少。

## 睇埋
*膠杯
*發泡膠杯
膠杯

**膠杯**係用塑膠做主要材料嘅杯，有啲可以做到透明。

多數膠杯都唔耐熱，所以只可以裝凍飲，唔裝得熱飲。

由於塑膠要幾百年先可以降解，對環境同海洋都做成污染，所以越來越多有環保意識忌人都開始要求「走塑」，即係盡量減少用膠杯、膠飲筒之類忌嘢。

## 睇埋
*紙杯
*發泡膠杯
發泡膠杯

**發泡膠杯**係用發泡膠做主要材料嘅杯，多數都係白色。

發泡膠杯比較耐熱，通常裝熱飲，比紙杯保暖。

## 睇埋
*紙杯
*膠杯
粵講越掂

**粵講越掂**（）係廣東電視台珠江頻道出嘅大型粵語益智類綜藝節目，入面主要圍繞宣傳粵語文化，以趣味答題、遊戲互動、獎品競猜等方式表現咗粵語獨有嘅語言魅力同幾有廣州特色、歷史味道同文化特徵，重結合咗珠江頻道閤家歡嘅風格。呢部節目同時係唔識粵語啲人學粵語嘅平台。成部片入面，由於初學粵語啲人唔識點理解而搞出好多爆笑料。

*第一季：2014年4月2號開播，2014年8月23號最後一集。總共20集。
*第二季：2015年2月28號開播，2015年7月4號最後一集。總共21集。
*第三季：2016年1月16號開播，2016年4月23號最後一集。總共15集。

## 由來
廣東電視台兩大金牌主持——鄭達、何浩鵬，同香港搞笑天王林曉峰三位一齊，話到新嚟廣東啲人對粵語文化越嚟越生疏，甚至唔識或唔明正宗同地道嘅粵語。結果電視台一於「掘地三尺，將廣州話大起底」，用咗幾個月時間準備呢部節目嚟呼籲「廣州人鍾意講粵語」嘅熱情。

## 遊戲規則
### 答得快　好世界
每位選手喺30秒內答題，每答啱一題加100，答錯唔扣分。

### 識少少　扮代表
每位選手喺答題之前，先話出幾多分，答啱加押分，答錯扣相應分數。押分最低100，最高500。每人有現場智囊團同打電話問老友呢兩個救命錦囊，但每個錦囊祗限使用一次，每用一次扣100。個環節之前嗌過**十五十六　揀邊個**。

### 手快有　手慢冇
搶答題環節。現場搞笑劇表演入面會出現好多問題，四位參賽者當中，答啱加300，答錯扣100。

### 傳心傳意（已取消）
四位參賽者分成兩组，分別同兩位考官完成傳話。考官一講嗰樣嘢係點樣，兩位參賽者必須要用廣東話話返畀考官二。重要考官二話啱先至有嘢獎。
### 鹹魚翻生
四位參賽者當中，其中最渣屎同最勁抽成績嗰兩位先有份參賽，分別同兩位考官用廣州話完成傳話。考官一講嗰樣嘢係點樣傳畀最渣嘅參賽隊員，之後用廣州話話返畀考官二，考官二再傳畀最勁嘅參賽隊員，之後用廣州話話畀考官總結成績，等考官宣佈結果：
*如估考官話啱：最渣屎嘅參賽隊員成績×2，最勁抽嘅參賽隊員成績＋300。
*如估考官話錯：最渣屎嘅參賽隊員成績清盤，最勁抽嘅參賽隊員成績冇變動。

### 大獎
每組冠軍都有赢到翻獎品牌嘅機會，集冠軍將會赢嗮凈低冚唪唥啲獎品。

## 註

## 出面網頁
* 粤讲越掂 广东电视台

類:廣東電視台節目
類:遊戲節目
庇里牛斯山

**庇里牛斯山**，又譯**比利牛斯山**，係歐洲西南部嘅山，分隔歐洲大陸同伊比利亞半島，亦係法國同西班牙天然國界，山上重有小國安道爾。
高士德

**高士德**可以係：
*祖斯瑪利亞·蘇沙康德·高士德，葡萄牙軍人、政治人同外交官
*澳門半島中北部，花王堂區一笪地方
空氣清新劑

**空氣清新劑**係種去除空氣臭味嘅清潔用品，多數都有濃烈香味。

## 睇埋
*空氣清新機
*香薰
洗潔精

**洗潔精**，又叫**洗碗液**，係種梘液，用嚟洗乾淨碗碟餐具，容易起泡溶解油脂。
加勒比尼德蘭

**加勒比尼德蘭**（又譯做「**尼德蘭加勒比區**」，）指2010年尼德蘭安的列斯解體之後，選擇加入尼德蘭本體嘅三個位於加勒比海嘅島，由博奈爾島、聖猶士坦島同薩巴島三個島組成。雖然政治上加勒比尼德蘭屬於尼德蘭本體，爾三個島上面嘅公民亦都有歐盟公民身份，但係島上面嘅通行貨幣唔係荷蘭盾，而係美元。

## 參考
吳燕珊

**吳燕珊**（**Annelle Ng**，），綽號**大Ann**，係廣州同香港歌唱組合A2A成員，亦係另一成員吳燕菁個家姐。佢2015年幫TVB做音樂節目《J2靚聲王》其中一位主持。
萬慶良

**萬慶良**（），廣東梅州五華縣客家人，原中國共產黨第十八屆中央候補委員，2010年至2014年間先後做過廣州市長同市委書記。中共中央黨校研究生院在職研究生班經濟管理專業碩士，華南理工大學管理科學與工程專業博士，在職研究生學歷。做過中共蕉嶺縣委書記、梅州市委常委、中國共青團廣東省委書記、揭陽市市長、中共揭陽市委書記，主政廣州之後做廣東省副省長、廣州市市長、中共廣州市委書記、廣東省委常委等職位。2014年因涉嫌嚴重違紀違法而被調查。

做緊市委書記嗰陣，萬慶良經常有出格嘅舉止同言論，喺樓價飆升嘅情況下，發表「我租嘅房先600蚊」嘅言論畀網民叫做「六百帝」同「六百萬」，又喺2011年政府組織嘅橫渡珠江活動入面，以一個月嘅游泳學習經歷獲得第二名而被引為笑談。2014年10月9號，萬慶良被開除黨籍同公職，移交司法機關。同年10月9號畀廣西公安刑事拘留，10月17號畀廣西人民檢察院逮捕。
鶴洞站

**鶴洞站**（注意「洞」字嘅地名變音，讀董，；），規劃及施工時嗌過**白鶴洞站**（；），係佛山地鐵（廣州嗰邊嗌）嘅車站，喺2015年12月28號開通，位置喺荔灣區鶴洞路坑口村附近，有2個出入口。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係嘅月台。同大多數嘅車站一樣，冇休息室，但廁所喺嘅月台嗰邊。
#### 打掂

#### 打橫

### 站廳
鶴洞站嘅站廳北邊係收費區，南邊係人行通道，而站廳嘅收費區入面有專用𨋢、扶手電梯同樓梯往返月台。

### 商鋪及自助服務
由於呢個站嘅空間有限，入面唔單止乜商舖都冇，連自助服務個影都唔見隻。

### 月台
呢個站有個島式月台，喺鶴洞路嘅地下。

### 出入口

呢個站一共有2個出入口，分別係B、C。

## 頭尾班車信息同配線圖

## 車站歷史
### 規劃
喺2003年嘅廣州地鐵規劃入面，舊2號綫一分為二之後嘅東西向路段出現咗「白鶴洞站」嘅車站，位置喺而家白鶴洞嘅鶴洞路，廣鋼對面一帶。但隨後嘅規劃將東西向路線改成，而且重新規劃成過河後到沙園站，轉去工業大道中同工業大道南嗰邊。而車站位置冇變到。

### 工程
佛山地鐵開始喐手搞試驗段之後，呢個站重未有動靜。直到2009年5月先至開始喐手起呢個站，2011年6月1號起好。本嚟預測後通段喺2013年底通到瀝滘，但瀝滘站嘅拆遷問題令開通時間一拖再拖。結果地鐵部門決定先將東延段開到燕崗做總站，嚟解決點解開通之後，長期點解客流冇咁火爆同廣佛候鳥上班時，成日到西朗站後出站轉巴士嘅情景。

### 開通
廣州地鐵官方喺2015年平安夜當晚宣佈，鶴洞站喺當年12月28號正式開放。

## 利用狀況
鶴洞站附近都係啲居民住宅小區同附近嘅工廠單位機構，上落客啲人大多數係附近啲坑口村、廣鋼小區附近住啲居民同返放工啲人，返放學啲學生為主。喺呢個站開通之前，啲人會揀最近嘅西朗站一帶上落，但呢個站開通之後，附近住啲乘客同返放工啲人都唔會去西朗站一帶上落。除上落班高峰期比較多人上落之外，其它時間都比較冷清。

## 附近嘅建築同景區
### 村落
* 坑口村
### 學校
* 廣州市培英中學
* 廣州市冶金高級技工學校
* 廣州市真光中學
### 醫院
* 廣鋼醫院
* 荔灣區第三人民醫院

## 接駁交通
日班車
:廣州市培英中學站、白鶴洞站
::普通巴士
::19、69、70、91、181、217、222、275、廣277、285、565、583、769、811
::快車
::高快46
::商務專線
::商務4
夜班車
:廣州市培英中學站、白鶴洞站
::夜11、夜36、夜44、夜72

## 註同攷

;註

;攷

## 上一站·下一站




類:佛山地鐵車站
類:荔灣區鐵路站
ACG

**ACG**即係日本動畫（Anime）、漫畫（Comics）同遊戲（Games）嘅英文第一個字母縮略。呢個詞一般唔會翻譯成中文，需要嗰陣可能會譯做「動漫遊戲」、「二次元」或者「動漫遊」等。

呢個詞嚟自華人地區嘅次文化，多指嚟自日本嘅動漫同電子遊戲作品，包括傳統日式角色扮演遊戲同美少女遊戲。又跟隨「二次元」呢嘅詞嘅延伸性，ACG呢啲詞所包括嘅嘢正逐漸成為唔再係單純指日本產品嘅詞語。
路西法

**路西法**（拉丁文、英文：），係基督教同猶太教嘅名詞，出現喺《以賽亞書》第14章第12節，通常指被逐出天堂前嘅魔鬼或者撒旦。後世文學將佢描述做墮天使，原本係最靚最奪目嘅天使，後嚟背叛上帝發動戰爭，最後戰敗墮落到地獄。

「路西法」（Lucifer）呢個名出現喺《以賽亞書》第14章第12節，希伯來語係「」（helel），而喺聖經入面，呢個字只出現過呢一次。

七十士譯本將佢翻譯做古希臘語「」（heōsphoros），字面意思係黎明使者，即係黎明時分出現嘅金星，又稱啟明星。武加大譯本將佢譯做拉丁語「Lucifer」，由lux（光，所有格lucis）同ferre（帶來）所組成，意思係「光之使者」。

## 睇埋
*墮落天使
譚志源

**譚志源**（；），係香港政府政制及內地事務局前局長、香港特別行政區行政長官辦公室前主任，2017年參選第13屆港區全國人民代表大會代表選舉，2018年做咗香港賽馬會公司事務執行總監。2023年，卸任港區人大代表，交棒畀陳帆。

## 選舉經歷
喺2021年9月，佢成為香港特别行政區選舉委員會委員（港區全國人大代表）。2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考



類:前港區人大代表
吳克儉

**吳克儉**（，）係香港政府教育局前局長（2012年至2017年）、香港考試及評核局前主席（2009年至2012年）。

## 屋企
* 阿媽2016年3月過身
* 第一任老婆梁允愛2016年6月27號因癌病過身，有兩個仔（吳子奇）
* 第二任老婆陳孟宜，喺2020年5月入紙結婚

## 學歷
* 香港中文大學畢業（主修社會工作，副修社會學）
* 香港大學社會科學碩士

## 個人榮譽
* 太平紳士（2004年）
* 銀紫荊星章（2011年）
* 香港教育學院榮譽院士（2012年）
* 金紫荊星章（2017年）

## 個人恥辱
喺2021年，《東方日報》頭版大篇幅寫對某匿名女士嘅採訪，事主指控某香港前教育高官性侵犯，令到渠身心嚴重受創，然而香港律政司同香港警察堅持放生，令打擊加重，報道亦提及記者採訪該疑似淫狼嘅鄰居，得知該舊官成日都帶啲妙齡女子入屋，聲稱係去睇蝙蝠。過徂無幾耐，升旗易得道開名話嗰個舊官係吳克儉，話渠當時嘗試強姦嗰個受害女人，不過由於性無能，扯唔到旗，結果以非插入式性侵犯了事，該報道包含報警檔案編號等技術資料。以上兩則新聞都有大把內容係獨家報道。

## 公職
*香港再出發大聯盟發起人

## 攷

## 出面網頁

* 
* 

類:香港考試及評核局
類:香港教育大學榮譽院士
類:香港大學舊生
類:香港中文大學舊生
類:金文泰中學舊生
高永文

**高永文**醫生（；，）人稱**文哥**，係香港前高官、骨科醫生、行政會議召集人同主持工作者，2012年7月1號出任香港政府食物及衛生局局長（佢係前無綫新聞記者，現任局長嘅政治助理陳凱欣對手）等人，到2017年6月30號卸任，並再重返醫學界，2022年7月起擔任行政會議非官守議員。

## 政治立場同經歷
佢嘅立場係親中派，武漢肺炎香港疫情期間，佢曾經參與聯署謹向內地援港醫療隊致敬。

## 選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

喺2023年香港區議會選舉，佢支持蕭振麟。

## 部分公職
* 中國和平統一促進會香港總會首席顧問
*香港再出發大聯盟發起人
* 第十四屆全國政協香港委員(其他界別香港人士)
* 香港傳承基金榮譽顧問

## 個人榮譽
### 勳銜
* 非官守太平紳士（2001年）
* 銅紫荊星章（2008年）
* 金紫荊星章（2017年）

### 榮譽博士／院士
* 香港浸會大學榮譽社會科學博士（2018年）
* 香港公開大學榮譽社會科學博士（2020年）
* 東華學院榮譽院士（2022年）

## 攷

## 出面網頁

* 
* 

類:香港醫生

類:香港浸會大學榮譽博士
類:東華學院榮譽院士
類:前香港政府官員
類:香港大學舊生
類:皇仁書院舊生
類:祖籍潮州

類:香港電視節目主持人
黃錦星

**黃錦星**（；，）係香港政府環境局前局長。

## 履歷
黃錦星喺香港出世，祖籍廣東順德，係一名建築師，佢曾經擔任香港建築師學會環境同可持續發展委員會首任主席、環保建築專業議會主席同香港綠色建築議會副主席等多項公職，並推動同研究適用喺香港高密度都市環境嘅可持續建築環境標準同指引。

## 個人學歷
*中華基督教會基慈小學
*聖文德書院
*保良局總理聯誼會第一中學（依家嘅保良局第一張永慶中學）（商務及經濟發展局長邱騰華都喺呢間中學度讀預科班，不過同校唔同班）
*香港大學建築系
*加拿大卑詩大學（可持續建築環境）

## 屋企
黃錦星個老婆係梁素雲，亦都係一名建築師，做過香港建築師學會本地事務部主席，有一個女。

## 參考

類:香港畫則師
張雲正

**張雲正**（；）係香港政府公務員同官員，歷任郵政署署長、香港海關關長同公務員事務局局長等等。依家係保險業監管局行政總監。

## 榮譽
* 金紫荊星章（2017年）
* 太平紳士（2017年委任，2018年生效）

## 攷

類:前香港政府官員
楊偉雄

**楊偉雄**（；）係香港科技生意人，2015年至2020年做過香港政府創新及科技局局長。

## 簡歷
楊偉雄1977年喺美國加州理工學院畢業，獲得電機工程及應用數學學士學位。佢分別喺1978年同1982年獲得美國史丹福大學頒授電機工程碩士學位同工商管理碩士學位。佢喺1978年加入英特爾公司任職高級設計工程師，之後喺Bain & Company任職策略管理顧問。

1983年返到香港，至1999年8月期間喺蜆殼電器工業（集團）有限公司任職執行董事同集團副董事總經理。1999年至2003年期間曾經任職多間科技公司同創業投資公司同私募基金投資公司。2003年10月至2010年2月出任香港數碼港管理有限公司行政總裁，2010年3月至2015年2月擔任香港理工大學行政副校長。2015年3月獲委任為行政會議非官守議員同行政長官創新及科技顧問。

2015年11月起出任創新及科技局局長。2020年生日嗰日畀國務院根據行政長官林鄭月娥嘅提名同建議免去局長職務，由機電工程署原署長薛永恒接任。楊偉雄發表聲明指「尊重行政長官的決定」，並「樂意離任」。

## 榮譽
* 非官守太平紳士（2015年）
* 金紫荊星章（2017年）

## 攷

類:前香港政府官員
張炳良

**張炳良**教授（，）係香港政府前官員。

## 公職
* 前香港立法局議員（1995年至1997年）
* 香港行政會議非官守議員（2005年至2012年）
* 消費者委員會主席（2007年至2012年）
* 香港教育學院校長（2008年至2012年）
* 運輸及房屋局局長、香港行政會議官守議員（2012年至2017年）
*香港再出發大聯盟發起人

## 個人榮譽
### 勳銜
* 太平紳士（1999年）
* 銅紫荊星章（2001年）
* 金紫荊星章（2009年）

### 榮譽博士
* 英國榮譽科學博士（2016年）
* 香港教育大學榮譽教育學博士（2017年）

## 攷

## 出面網頁
* 張炳良教授, GBS, JP，香港教育大學亞洲及政策研究學系 
* Profile Details of CHEUNG, Bing Leung, Anthony 張炳良，香港教育大學 
* 當然委員︰自資專上教育委員會主席 張炳良教授, GBS, JP，大學教育資助委員會 

類:前香港政府官員
類:香港教育大學榮譽博士
類:前香港民主黨員
類:前匯點成員‏‎
類:香港大學舊生
類:香港華仁書院舊生
類:祖籍廣東
虛位元首

**虛位元首**係指冇實際權力，處於「虛位」嘅國家元首，唔喺國家政治入面起到決定性作用，同實權元首嘅概念相對。而家實行君主立憲制國家嘅君主同議會內閣制嘅總統喺一般情況下都屬於虛位元首，國家嘅實際權力由議會同內閣掌握。

不過虛位元首依然係國家嘅最高代表，係國家統一嘅象徵，有時會接待外國政要、出席重要嘅場合、頒授國家榮譽同進行國事訪問等。根據唔同國家嘅政治制度，有時候重會根據國會嘅決定任命同罷免總理或者首相、根據政府首長嘅提案解散國會等禮儀性嘅政治工作。

中華人民共和國主席喺《八二憲法》入面本身屬於虛位元首，不過自1983年重設之後由掌握實權嘅中共元老出任，1993年之後更加由中國共產黨中央委員會總書記兼任，變成實權元首，不過國家主席職位本身嘅權力除咗外事權之外都冇增加到，係靠兼職而有權力。

## 參考
理論化學和應用化學國際聯會

**理論化學和應用化學國際聯會**（，簡稱**IUPAC**），係代表各國化學家嘅國際組織，總部響瑞士蘇黎世。

聯會最重要貢獻係規範化學物質嘅名，有關規則叫IUPAC命名法。

## 參考
袁國強

**袁國強**（，），係前香港特別行政區政府第3任律政司司長。

## 生平
袁國強喺1987年成爲私人執業大律師，專注處理商業糾紛，並曾經擔任國際仲裁嘅仲裁員同商業糾紛的調解員，2003年獲委任為資深大律師，再喺2006年獲委任為香港高等法院原訟庭特委法官。2007至2009年擔任香港大律師公會主席，2013到15年間時任律政司司長袁國強、政務司司長林鄭月娥同埋政制及內地事務局局長譚志源等合稱「政改三人組」，到咗2018年1月6號，中華人民共和國國務院根據，並免去袁國強嘅律政司司長職務，任命為鄭若驊即由上任。

## 公職
袁國強曾擔任多項公職，包括司法人員推薦委員會委員、廉政公署貪污問題諮詢委員會非官方委員、交通諮詢委員會主席、強制性公積金計劃管理局非執行董事、香港教育學院校董會成員、香港賽馬會董事（2025年上任，同羅碩瀚一齊繼承楊紹信、利子厚留低嘅馬會董事職位）。

## 個人榮譽
### 勳銜
* 太平紳士（2010年）
* 大紫荊勳章（2017年）

### 榮譽博士
* 香港樹仁大學榮譽法學博士（2018年）
* 香港城市大學榮譽法學博士（2021年）

## 攷

## 出面網頁
* Yuen, Rimsky K.K., S.C. | Hong Kong Bar Association，香港大律師公會
* 
* 
* 

類:香港特別行政區主要官員
類:前香港政府官員‎
類:香港城市大學榮譽博士
類:香港樹仁大學榮譽博士
類:香港大學舊生
類:香港城市大學舊生
類:伊利沙伯中學舊生
國強
類:祖籍東莞
類:香港馬主
方糖

**方糖**係種食糖，係由白砂糖合成大致立方體嘅形狀，通常飲熱奶茶或者熱咖啡用。
勒帕 (加拿大)

**勒帕**（；，法國口音，加拿大口音或者 ；，發音係[ðə ˈpʰɑː]）係加拿大緬尼吐巴嘅一個市，喺緬尼吐巴西邊，面積47.83km²，其中市區有14.15km²咁大。

## 氣候
勒帕嘅氣候屬亞寒帶針葉林氣候，冬長夏短。



## 註
梁麗芳

**梁麗芳**（，），藝名「**綽琦**」，係馬來西亞華裔女藝人，做過新傳媒藝員，2015年12月28號因癌症復發而逝世，享年30歲。

## 連出去
*Tiffany Leong 梁麗芳 MediaCorp Artiste
*突發“琦”想 TIFFANY BLOG
*美麗城堡@Tiffany Leong
*
*
*TLFC琦樂園 Facebook
*

類:星加坡女演員
類:主持人

類:癌死者
宋佳 (1962年 出世)

**宋佳**（；）係中國大陸女演員，山東省青島市人，並喺上海戲劇學院畢業，傳媒嗌佢做**大宋佳**。

## 連出去
*中國影視資料館

類:上海戲劇學院舊生

類:青島人
莫泊桑

**莫泊桑**（法文：**Guy de Maupassant**，），係法國作家，主要寫短篇小說，出名作品有《羊脂球》（*Boule de suif*）。
宏信922創意園

**宏信922創意園**（），簡稱**宏信922**（）或**922**，係中國廣東廣州嘅一間創意藝術園區，亦係珠江隧道到鶴洞大橋之間嘅濱水創意產業帶嘅其一成員，喺荔灣區芳村大道東146號（芳村沖口村附近）。

## 名
個名出喺工廠最後三個數字——「922」。目的係發掘同弘揚廣東工業歷史文化，希望以創意產業排頭，再打造廣東工業嘅輝煌。

## 概況
呢間創意園之前係協同和機器廠，佢見證過廣東嘅工業起源同發展，重誕生過中國第一臺柴油機。2009年初，廣州市同荔灣區政府對芳村舊廠房利用發展方面，採用「退二進三」辦法，借廣佛同城化CBD嘅優勢而成立咗創意區。

## 攷
* 广州-宏信922创意园 蚂蜂窝
* 广州-宏信922创意园 微收藏
* 宏信922创意园 大洋网

## 出面網頁
* 

類:廣州嘅創意園
類:荔灣區
凡爾納

**凡爾納**（法文：**Jules Verne**，），係法國作家，主要寫科幻小說，出名作品有《地心探險記》、《海底兩萬里》、《八十日環遊世界》。
伽羅華

**伽羅華**（，）係法國數學家，擅長抽象代數，研究出伽羅華理論。

## 出面網頁
霧都

**霧都**（），係指全年有好多日都係大霧天氣（包括自然因素同人爲因素）嘅城市，通常指以下幾個：

*重慶，中華人民共和國直轄市
*東京，日本首都
*倫敦，英國首都
*愛丁堡，英國蘇格蘭首府
*三藩市，美國加州嘅一個城市
*安卡拉，土耳其首都
荷蘭 (搞清楚)

**[[荷蘭]]**最常見意思係荷蘭本土（尼德蘭本土）。荷蘭又可以係：
*荷蘭王國（尼德蘭王國），包括荷蘭本土同海外領土
*荷蘭地區，荷蘭本土西岸一個地區
**北荷蘭，荷蘭地區入面一個省
**南荷蘭，荷蘭地區入面一個省

## 睇埋
*尼德蘭 (搞清楚)
尼德蘭 (搞清楚)

**[[荷蘭|尼德蘭]]**最常見意思係尼德蘭本土（荷蘭本土）。尼德蘭又可以係：
*尼德蘭王國（荷蘭王國），包括尼德蘭本土同海外領土
*大尼德蘭，一個將尼德蘭地區同法蘭德斯合併成同一個國嘅主義
*布爾岡尼德蘭，布爾岡公國統治嘅尼德蘭地區
*哈布斯堡尼德蘭，哈布斯堡王朝統治嘅尼德蘭地區
*西屬尼德蘭，西班牙統治嘅尼德蘭地區
*尼德蘭聯合王國，包括尼德蘭地區同比利時嘅王國

## 睇埋
*荷蘭 (搞清楚)
鉗夾車

**鉗夾車**係一種用來運輸超重或超大件貨物嘅特種鐵路貨車。顧名思義，鉗夾車嘅工作原理係前後兩個車體夾住中間一件大貨物來運輸。

鉗夾車唔運貨嘅時候，需要通過空車短接裝置將前後兩個車體連接埋一齊。而當鉗夾車運貨嘅時候，由於車輛加埋貨物會又重又長，所以唔單止速度會相當慢，重會轉彎半徑好大。鉗夾車嘅另外一個特色係有好多車轆，用來分散自身同貨物對鐵軌施加嘅壓力同埋每個轆承受嘅壓強。

## 參考


類:火車
毓秀橋

**毓秀橋**（），又叫**南橋**（），係中國陝西渭南嘅一座古橋，喺韓城南邊嘅涺水上邊。2003年被列為第四批陝西省文物保護單位，2013年被列為第七批全國重點文物保護單位。

類:渭南
類:陝西古蹟
金養建

**金養建**（；，）係北韓政治人，平安南道安州市人。1970年代做過國際部科長，1998年成為最高人民會議代議員。2005年晉升成北韓國防委員會參事，2007年被選為統一戰線部長。2010年被推舉為朝鮮勞動黨中央書記局書記，2012年成為中央政治局候補委員，2014年晉升政治局委員。

2015年12月30號朝早6點，佢返工時遇到車禍死咗，終年73歲。

## 註

類:北韓政治人
類:交通意外死者
毓靈橋

**毓靈橋**（）係中國廣東廣州嘅一座古橋，喺荔灣區芳村沖口嘅宏信922創意園南邊同杏花大街北邊之間嘅河流上邊。而家係廣州市文物。

## 概況
呢座橋究竟幾時起，重係眾說紛紜。有話喺大明年代起，有話喺大清道光年間起。個名之所以做「毓靈」，係因為呢度之前嗌過鍾秀鄉，而「鍾秀鄉」一名，喺「鍾靈毓秀」個詞嚟。歷史上，當地人話毓靈橋鎖咗沖口山川嘅靈氣而搞到附近嘅沖口村出咗好多猛人，所以點解有「龍門」個名響度。

呢座橋雖然年久失修，試過俾人整爛，但喺1990年秋被修復過。形成古橋流水、紅花綠樹同蝶飛鳥鳴之景。1993年8月9號俾廣州市人民政府列為文物。

## 樣
佢係座古代樑式石橋。長25米，闊2.04米，兩邊有石級式引橋。橋面部分由15條闊同厚都係40cm嘅完整石條整成。2個橋墩寬同厚都係2m，靠近水面部分，整成船形嚟減少水嘅衝力。成座石橋結構比較緊密，冇畫到任何花紋圖案，而且造型古樸。用料係質地比較硬嘅青花崗石。

## 攷
* 毓灵桥 广州地情网
* 毓灵桥 广州市文化广电新闻出版局（版权局）
* 毓灵桥 南北游

類:廣州古蹟
類:荔灣區
廣州市郊區鶴洞公社涌口電排站

（注意洞字有地名變音，讀董）係中國廣東廣州嘅一間古建築，喺荔灣區大沖口，近芳村大道東嘅杏花大街入面。而家係荔灣區登記文物。

類:廣州建築
類:荔灣區
張雨綺

**張雨綺**（；；；），原名**張爽**（；），係中國大陸女演員，山東德州人，2007年參演周星馳電影《長江7號》女主角而開始出名。

## 出面網頁
* 
* 
* 
*
協同和機器廠

（），文革期間嗌過，係中國廣東廣州嘅一間舊機械工廠，喺1911年起，1922年起好，位置喺荔灣區芳村嘅宏信922創意園入面。佢係華南地區最大嘅柴油機專業製造廠，中國第一臺柴油機就喺呢間工廠入面誕生。而家呢間工廠係以知識為生產力嘅創意產業。

## 史

大清宣統三年（1911年），何謂文、陳沛霖同陳拔挺、筛廣森四人夾手一齊喺芳村大沖口一帶搞咗工廠，最初，協同和自己整咗之後被嗌成「米磨二號」嘅輾米機，嗰時係廣州地區喺輾米機械方面嘅一項全新技術改革。由於臺輾米機輾出啲米又白又齊整，加上俾好多人歡迎，結果引起同行關注。同行嘅筛廣森參加投資重招攬外股，從而資金漲到三萬蚊大洋，而股東重多到廿幾人。

協同和後嚟改行做機械維修，重喺拍賣行買咗舊機器嚟翻新再賣出。民國四年（1915年）開始整柴油機，時隔一年又成功模仿英式70馬力船用二衝程柴油機。喺嗰時，中國大陸其它地方聞所未聞。跟住第二年，航商梁墨緣等廿幾間航運公司同米機廠啲波士一齊加入協同和股份，從而股東多到百幾人。由於佢有咁多錢，所以生產規模好快擴大咗，用咗廿八完大洋買咗新式錘床、車床、試驗台等設備，重起埋木樣間等工場。同年重成功整咗100馬力柴油機。第一次世界大戰喺1919年結束後，外國機械工業又開始發展得好快，之前㷫咗無耐嘅協同和嘅生意開始下降，逼住靠維修同幫人客裝機械嚟謀生，重根據航商提意見而修改，令機械完善咗好多。結果工廠工業重新受到關注。佢唔單止出輾米機同內燃機，重整埋榨油機、榨糖機同礦用機械等。

1931年，工廠出咗廿二萬大洋喺香港搞咗分廠，規模同廣州總廠差唔多。1938年日軍入侵廣州期間，大部分技術工人同機械分別搬到同被轉運到香港同海南島一帶，凈得返50部機器響度。1945年日軍投降之後，工廠幾經周折，以陳拔挺為首嘅先至收返工廠，喺解放戰爭前無耐先至有90幾位工人返嚟出內燃機、輾米機同榨油設備。但生產總值重低過1914年。

廣州解放之後，喺私營機械業當中，協同和算規模比較大，設備比較完善同有一定技術含量嘅機械工廠。嗰時整同維修柴油、煤氣發動機、輾谷機同抽水機同仿各式機床都俾人民政府大力支持咗。同時政府幫工廠出咗好多錢同訂咗好多貨。嗰時協同和接到嘅訂貨任務多籮籮，霸咗五分之四嘅生產總額，從而發展同恢復得好快。嚟工廠入面打工啲人去到超過300人。

1954年，工廠實行公私合營；1966年受到文革破四舊浪潮影響而改名做「廣州柴油機廠」，直到2005年全部搬走為止。後嚟工廠被改為創意藝術館，當年9月俾廣州市人民政府列入為市級登記文物，直到2008年12月19號被正式列為文物。而文物名改返舊時用過嘅「協同和機器廠」。

## 註

## 連出去
* 陈拔廷与协同和机器厂 广州文史
* 协同和机器厂的发展历程 广州文史
* 协同和机器厂 大洋网
* 协同和机器厂 船舶數字博物館
* 《羊城拾遗》：协同和机器厂“活”在芳村 看看新闻

類:荔灣區
安祖莊臣

**安祖莊臣**（**Andrew Johnson**，），係美國第17任總統，響林肯畀人刺殺後用副總統身份接任總統職務。
芳村汽車客運站

，又叫或，係中國廣東廣州嘅一個客運站，喺1999年8月1號營運，位置喺荔灣區芳村花地大道中，龍溪立交附近，地鐵坑口站對面。

## 主要經營
車站主要經營去東莞、佛山、肇慶、深圳、中山、虎門、清遠、江門、珠海、漳州、梅州、汕尾、潮州、汕頭、茂名、韶關、陽江、湛江，外省包括廣西、湖南、江西、福建、湖北、浙江、上海、四川。

## 附近嘅交通
*巴士：
*:芳村客運站總站、坑口（芳村客運站）站
*地鐵：
*:：坑口站

## 出面網頁
*芳村客运站
莊·博奕·登樂

（；）係英國嘅發明家兼車呔之父，蘇格蘭北艾爾郡人。1888年發明咗世界第一隻打氣橡膠車呔，之前大多數嘅車呔都用實淨嘅橡膠。佢發明咗打氣橡膠車呔之後申請咗專利，重成立咗Dunlop輪胎公司嚟改進單車同汽車嘅平順性，使單車同汽車得到發展。

## 出面網頁
*
*Famous Scots – John Boyd Dunlop
*John Boyd Dunlop – Pictures and information
*Dunlop

類:發明家
類:蘇格蘭人
廣東藥學院廣鋼附屬醫院

，又叫，係中國廣東省廣州市嘅二甲醫院，喺1958年成立，有2個院區。呢間醫院係廣州市荔灣區南片規模最大嘅綜合性公立醫院。

## 2間院區嘅詳細位置
*鶴洞院區：荔灣區芳村鶴洞路145號（廣州市培英中學正對面）
*聯和院區：白雲區黃石北路聯和鶴龍一路32號

## 攷
* 广州钢铁企业集团医院 广钢

類:廣州醫院
類:廣州三級甲等醫院
類:喺廣東藥學院手頭嘅機構
大衛科士打華萊士

**大衛·科士打·華萊士**（；）係美國小說、短篇故仔作家；英文科創意寫作嘅教授。最多人知就係佢1996年嘅小說 *[[Infinite Jest]]*，時代雜誌話本小說係由 1923 到 2005年之間一佰部最正嘅英文小說其中之一。

華萊士最後未寫好嗰本小說， *[[The Pale King]]*，喺2011年出版，成為2012年嘅普立茲小說獎候選。華萊士嘅傳記喺2012年9月出版，佢嘅作品喺近十年受到廣泛評論。

洛杉磯時報書編大衛尤連話華萊士係「廿年嚟最有影響力同創意嘅作家之一」。

## 戲
2015年《當旅程結束時》（*The End of The Tour*）係講佢嘅戲，BBC 話係 2015年十部最正嘅電影之一 。

## 攷

## 出面網頁
大笨象國際茶業城

係中國廣東廣州嘅一間茶業城，喺2008年12月28號開業，位置喺荔灣區芳村花地大道中238號。佢係芳村花地大道繼花卉、家居同建材、汽車等8大專業市場之後嘅第九大特色專業市場。

## 註

類:廣州嘅市場
類:荔灣區
陳毅

**陳毅**（），係中華人民共和國元帥，1949年到1958年做上海市長，1958年到1972年做外交部部長，1958年到1972年做國務院副總理。

類:中華人民共和國元帥
十八梯

**十八梯**（）係重慶市渝中區嘅一條重要道路，連接住重慶嘅上半城同下半城，係重慶舊城嘅標誌。十八梯有唔少古舊嘅特色民居，亦連接住好多重要地方，所以嗰頭週邊都泛稱「十八梯」。1941年，呢處發生過「六·五大慘案」，導致咗兩三千人死亡。2010年7月，十八梯改造工程啓動；到2015年，十八梯民居拆剩無幾多。

## 史
明朝嗰時，呢處先頭有個井，四圍啲人都係飲呢個井嘅井水大。而井離啲人屋企啱好係十八步石梯，於是呢頭就叫「十八梯」。

## 攷
長榮航空

**長榮航空**係一間1991年開始營運嘅台灣航空公司。而家呢間航空公司嘅機隊有A321、A330、B747、B777，重有即將交付嘅夢幻客機B787。

## 出面網頁

* 長榮航空
艾美獎

**艾美獎**（）係美國電視獎項，1949年開始每年頒獎一次。
類:美國文化
類:電視獎
格林美獎

**格林美獎**（）係美國音樂嘅權威獎項，1959年開始每年頒獎一次，由（National Academy of Recording Arts and Sciences）負責頒發。

類:音樂獎
類:美國音樂
阿拉伯海

**阿拉伯海**係印度洋西北邊嘅一個海，喺亞洲西南邊嘅阿拉伯半島同印度次大陸之間。佢西北邊係阿曼灣同波斯灣，西邊係亞丁灣同紅海。
## 喺亞洲位置
印度次大陸

**印度次大陸**係亞洲南邊嘅次大陸，皆因地型係半島，亦叫**印度半島**，北邊係喜馬拉雅山脈，南邊係印度洋，東邊係孟加拉灣，西邊係阿剌伯海。政治上，印度次大陸上嘅國有印度、巴基斯坦、孟加拉、尼泊爾同不丹，南邊重有斯里蘭卡同馬爾代夫。

## 喺亞洲位置
阿曼灣

**阿曼灣**係印度洋西北邊嘅一個海，喺阿剌伯海西北邊，可以經荷莫茲海峽通去波斯灣。佢東北邊係巴基斯坦，北邊係伊朗，南邊係阿曼，西邊係阿剌伯聯合酋長國。

## 喺亞洲位置
亞丁灣

**亞丁灣**係印度洋西北邊嘅一個海，喺阿剌伯海西邊，可以經曼德海峽通去紅海。佢北邊係阿剌伯半島嘅也門，南邊係非洲之角嘅索馬里。

## 地圖位置
陳曦萬里

**陳曦萬里**（；）係中國大陸一位女藝人，廣東廣州人，而家係廣州電視台嘅一位嘉賓。2014年底因攞過第21屆美在花城冠軍而出名。

由於美在花城舉辦方喺2015年底宣佈唔再繼續舉辦，所以佢亦成為美在花城嘅末代冠軍得主。

## 註

曦萬里
類:廣州人
類:中國女藝人
類:美在花城
鄺敏慧

**鄺敏慧**（**Elizabete Kwong**，），係香港女模特兒，因為佢係中國、巴西混血，所以綽號叫**中巴**。

## 簡歷
鄺敏慧係香港創世紀模特兒有限公司（HKGenesis）藝人，細個喺巴西生活，18歲嗰年返香港，開始做模特兒。

鄺敏慧曾參加Salad Image Girl比賽，入到三甲，之後參加《打出十人巷》節目比賽，開始同崔建邦傳出緋聞，到2009年12月鄺敏慧去灣仔警署告崔建邦暴力對待，一時間哄動傳媒。

## 廣告代言
*雪纖瘦

## 參考


## 出面網頁
*鄺敏慧新浪微博
何超盈

**何超盈**博士（，，）係現任香港藝術中心監督團成員及香港藝術學院督導委員會成員。。佢亦都係澳門企業家，澳門賭王何鴻燊四房大女，阿媽係梁安琪。佢係保利拍賣澳門有限公司嘅董事兼首席執行官，超盈文化有限公司嘅創辦人兼首席執行官，同埋係澳門麗景灣酒店嘅擁有者。2016年，佢憑住對澳門即將開幕嘅Palazzo Versace酒店同埋Karl Lagerfeld酒店作出嘅貢獻登上咗福布斯2016亞洲商場女強人專欄。2024年何超盈完成美國紐約大學 (NYU) 博士，獲頒博士學位。

## 簡歷
佢家族有猶太荷蘭血統，係荷蘭裔猶太人何仕文（Charles Henry Maurice Bosman）嘅後代，佢重有英國血統。佢有兩個細佬同埋一個細妹，分別係何猷邦、何猷亨、何猷君同何超欣。

佢自細開始學畫畫，受阿爸嘅私人古董、藝術收藏品同支持藝術團體嘅啟發，喺大學時期追求佢自己嘅興趣，2013年喺香港大學藝術系畢業。

佢喺瑞士完成MBA課程，準備投身酒店管理工作。

佢拎咗香港房地產營業員牌照，佢重係一個認可嘅財務顧問 。

何超盈2018年同辛奇隆結婚。2019年8月27號佢開刀生咗8磅重囡囡辛阡覓「荷包蛋」，英文名Audrey Rose。

2024年5月28日何超盈獲頒博士銜頭與賭王齊名 

## 職業生涯
佢喺自己開公司之前做過幾份唔同嘅工，包括喺一間銀行工作、一間律師樓做實習生同埋喺17歲做過一個高等法院法官嘅助手。

2015年，佢開咗「超盈文化有限公司」，專門舉辦藝術展覽同埋通過設立獎學金去鼓勵年輕藝術家     。同年佢重做咗保利澳門拍賣有限公司嘅CEO兼總監，專門拍賣當代嘅中國同埋亞洲藝術品、書法、古董同理珠寶  。保利澳門喺同年1月喺澳門麗景灣酒店舉辦咗第一場拍賣會，拍賣總額超過24億港幣。 

保利澳門係由保利香港同超盈文化共同創辦，佢同保利集團有根深蒂固嘅關係，佢之前喺保利香港做過暑期實習生，佢阿爸喺2003年將圓明園十二生肖頭像之一嘅豬頭像捐咗畀保利藝術博物館。

2015年，佢重接手管理澳門麗景灣酒店，開始將麗景灣酒店打造成藝術酒店，專門舉辦超盈文化同保利澳門嘅活動，佢喺接受訪問嘅時候話麗景灣酒店嘅古老葡萄牙式風格勾起佢同阿爸過家庭週末嘅回憶。

佢喺澳門藝術方面嘅投資同抱負正值澳門政府重點推動文化同創意產業等非博彩旅遊元素。除咗喺藝術方面嘅發展，佢重係澳門兩間新酒店Palazzo Versace酒店同埋Karl Lagerfield酒店嘅項目經理，呢兩間酒店係澳門博彩有限公司即將喺2017年開幕嘅上葡京項目其中一部分。

佢喺接受訪問嘅時候話佢嘅父母對佢有好大嘅影響，佢形容佢阿媽係一個積極、大膽、嚴格但係公平嘅商業女強人，阿爸係一個善待員工嘅商業巨人。佢透露正準備做佢阿媽嘅家族事業接班人，佢讚阿媽做事有幹勁同埋毅力，喺做接班人嘅路上需要細佬嘅幫手 。

2024年何超盈完成美國紐約大學 (NYU) 的Leadership and Innovation博士課程，獲頒博士學位。

何超盈完成博士學位後，繼續於藝術及教育領域工作，現為香港藝術中心監督團成員及香港藝術學院督導委員會成員。

## 藝術收藏
佢花費過千萬買咗好多中國畫家吳冠中嘅畫做私人收藏品。佢欣賞吳冠中嘅作品表達咗西方意識形態嘅影響力同埋國際視野。

佢喺接受訪問嘅時候話佢哋屋企人經常買畫嚟互送生日禮物，佢自己都會去博覽會(例如巴塞爾藝術展)買自己中意嘅藝術品。 

## 政治參與
佢係深圳市政協委員、香港政協青年聯會理事、澳門中華總商會青年委員會委員同埋2015博鰲亞洲青年論壇(香港)籌委會主席。

## 公開露面
2012年10月，佢出席咗香港演藝學院嘅Moiselle秋冬時裝系列開幕，據悉，佢係香港高級時裝品牌Moiselle創作總監陳柏熹嘅朋友。

2016年1月，佢出席咗香港演藝學院嘅籌款舞會，呢場舞會為香港演藝學院籌得超過700萬港幣。

2016年3月，佢出席咗由美國愛滋病研究基金會喺將軍澳邵氏影城舉行嘅慈善活動，佢細佬何猷君同埋細妹何超欣都出席咗晚禮服場合，佢向基金會嘅五個項目捐咗大約300萬港幣 。

2016年4月，佢應邀出席喺美國波士頓哈佛大學舉行嘅中國論壇做藝術方面嘅主講嘉賓，演講內容係圍繞藝術喺中國嘅發展。。

2016年5月，佢出席喺法國舉行嘅康城影展，應邀支持參展電影「Loving (正在愛)」，同埋出席當地嘅amfAR慈善晚會。

2016年6月，佢應阿爸何鴻燊嘅好朋友英國貴族Sir Ben Slade邀請出席喺英國舉行嘅英國皇家賽馬會活動，仲成為英女皇官方嘉賓。

2016年7月，佢無懼法國尼斯恐襲事件，途經尼斯出席摩納哥紅十字會舉行嘅慈善晚會。

## 花絮
佢有玩Pokémon Go，佢最中意嘅精靈係波波球。

佢有一個限量版嘅Chanel 1000% be@rbrick巨型模型放喺自己嘅辦公室。

佢對外國語言有興趣，佢識講意大利文、葡萄牙文、普通話、廣東話同埋英文。

## 䡍事
2013年3月7號，何超盈喺香港時代廣場附近俾記者影到神智唔多清醒，鼻上疑似有白色嘅粉末，結果畀傳媒大肆報道。

## 攷
李沁芯

**李沁芯**（**Ivy Li**，）係香港無綫電視女配音員，藝名**李單單**，貴州人。

## 簡歷
李沁芯喺貴州銅仁出世，到廣東讀書，喺北京師範大學珠海分校藝術與傳播學院畢業，2007年攞珠江小姐競選總冠軍，2008年參加國際中華小姐競選，入到十強。2010年佢正式加入香港無綫電視。

## 演出
### 電視劇（[[無綫電視]]）
*2014年：《愛我請留言》飾 內地相親節目嘉賓
*2014年：《我們的天空》飾 內地畢業生（第6集）、內地學員（第12集）
*2016年：《潮流教主》飾 言靜
*2016年：《愛·回家之八時入席》飾 武珞丹（第77、112-113集）
*2016年：《巨輪II》飾 新聞報導員（第14集）
*2017年：《與諜同謀》飾 遊客（第19集）
*2017年：《心理追兇 Mind Hunter》飾 何佩瑩
*2018年：《是咁的，法官閣下》飾 旁聽（第11集）、Daniel友（第20集）
*2018年：《愛·回家之開心速遞》飾 阿里山姑娘（第458集）
*2019年：《福爾摩師奶》飾 遜妻（第11、17-19集）

### 節目主持（無綫電視）
*2017年：《香港可以這樣玩 鐵路篇》（TVB8首播）

## 攷

## 出面網頁
* 
* 

類:無綫電視配音員
王子涵

**王子涵**（**Ada Wong**，），係香港導演王晶個女，係一位模特兒，2015年加入香港無綫電視，喺女人節目《姊妹淘》做主持，之後亦有拍過劇，當中喺2019年劇集《荷里活有個大老千》戲份比較重。2020年，佢加入《愛回家之開心速遞》劇組。

## 演出

### 電視劇（無綫電視）
*2016年：《火線下的江湖大佬》 飾 馬巧晴（Nicole）
*2017年：《我瞞結婚了》 飾 崔美鳳（Aggie）
*2017年：《賭城群英會》 飾 辣椒仔
*2019年：《荷里活有個大老千》 飾 丁小雨
*2019年：《廉政行動2019》 飾 范小可
*2019年：《丫鬟大聯盟》 飾 月望
*2020年：《愛回家之開心速遞》 飾 蔡玉皎
*2022年：《鐵拳英雄》飾 林多釆

### 節目主持（無綫電視）
*2015年：《姊妹淘》

## 參考

## 出面網頁
*
*
*

類:前無綫電視女藝員
甄敏婷

**甄敏婷**（**Janey Yan**，）係香港無綫電視前女藝員，亦參與過舞台劇演出，祖籍潮州台山。

## 簡歷
甄敏婷自細移民加拿大，選過2010年度溫哥華華裔小姐競選，入八強，再選過2011年度香港小姐競選，贏友誼小姐獎，之後讀第25期無綫電視藝員訓練班而入無綫電視，2015年約滿。

## 演出
### 電視劇（[[無綫電視]]）

### 舞台劇

## 參考


## 出面網頁
*
*
*
鄧小巧

**鄧小巧**（**Tang Siu Hau**，），係香港女歌手，2009年參加無綫電視第一屆《超級巨聲》而入行，同時係無綫電視女藝員。出名歌曲有無綫電視劇《天天天晴》主題曲《半杯水》。佢2013年曾經參加過《中國好聲音》比賽。

## 演出

### 電視節目（ViuTV）
*2021年：《歌手·門》第8-9集嘉賓
*2022年：《粉絲福利署》第28集嘉賓
*2023年：《準時開飯》第196集嘉賓
*2024年：《唔鹹唔淡香港指南》第12集嘉賓
*2025年：《不一樣的愛情》主持、第1集嘉賓
*2025年：《全民造星VI》評判（第三回合［22-28集]）

## 參考
美在花城

**美在花城**（），簡稱**美花**（），全名係，之前嗌過，係廣州嘅一場選美，最先響1988年由廣州電視台主辦，期間一直係廣州電視台嘅品牌節目。

雖然電視台方籌劃喺2015年會繼續搞第22屆美在花城同玩下新意思，但電視台方因為籌劃開辦高清電視而宣佈唔再搞呢場選美活動。陳曦萬里亦成為美在花城最後一屆嘅總冠軍。

## 由來
廣州電視台喺1988年1月10號成立之後，雖然廣告業發展得好快，但嗰時影廣告嘅手法重好簡單兼老土，而且大多數係影下工廠門口同廠長嘅形象……而電視台成立之後，話廣告必須要有新嘅表現形式同要一大批有能力、有氣質同形象比較好嘅人嚟做廣告模特，重發掘一批新人等緊要任務；加上電視台要出比較響啲嘅品牌同叫得出名嘅娛樂節目，所以美在花城係噉嚟。電視台舉辦嘅第一屆美在花城喺1988年5月18號喺廣州體育館辦。

## 史
美在花城節目出街之後，初期嘅選拔賽事凈限喺珠江三角洲範圍，而且係2年一屆，從1998年嘅第6屆美在花城開始改為每年一屆。從第11屆開始，廣州電視台為咗打響美在花城嘅品牌知名度，組委會決定將賽區擴大到哈爾濱、昆明、成都、南京、武漢等五大城市，重請埋嗰五間市級嘅電視臺一齊辦佢嘅選美大賽。選美環節方面，第10屆及以前有男女兩性嘅選美，但男子選美從第11屆開始取消咗。1994年嘅第4屆美在花城試過取消泳裝表演；2004年嘅第12屆美在花城試過請南韓選手參賽；2008年因北京辦奧運而停辦咗一屆。

雖然2015年2月10號，電視台方會聯合全中國大陸好多間電視台，話會繼續搞美在花城，之後一直冇嗮下文。後嚟電視台方話頻道要籌劃搞高清電視而正式宣佈唔再繼續辦美在花城大賽。

## 賽程
每屆大賽賽程會「遵循造勢、初步印象同全面塑造、蛻變決選」4個階段嚟設計。期間推出9場大型選美嚟配合61期夾埋62日嘅花絮，最後決出12位佳麗入最後嘅總決賽。賽程從每年7月中旬開始，到10月底結束。
* 7月16號～8月13號： 選手報名同「星探」報名，但「星探」報名提早一日截止。
* 8月13號～14號： 「星探」面試 
* 8月15號：「星探」決賽
* 8月22號～23號： 海選第一場
* 8月29號～30號： 海選第二場
* 9月5號： 晉級第一場
* 9月8號： 晉級第二場
* 9月11～14號： 淘汰賽第一場
* 9月17～20號： 淘汰賽第二場
* 9月23號： 推薦人眼入面嘅選手
* 10月20～23號：總決賽

## 歷屆冠軍

## 註

### 文內

## 攷
* 【第015期】“美在花城”　每个城市都需要美女 廣州圖書館

類:美在花城
鮑林

**鮑林**（；，），係美國化學家，1954年憑化學鍵研究攞諾貝爾化學獎，1962年再憑反對核試攞諾貝爾和平獎。
阿嘉莎姬絲蒂

**阿嘉莎姬絲蒂**（英文：**Agatha Christie**，），係英國作家，擅長寫偵探小說，有66個偵探小說作品同14個短篇故仔。健力士世界紀錄話佢係全世界最暢銷嘅小說家，銷量超過20億本。
艾德蒙希拉里

**艾德蒙希拉里**（英文：**Edmund Hillary**，），係紐西蘭探險家，1953年同尼泊爾嘅丹增諾蓋合作，齊齊做頭一批上到珠穆朗瑪峰峰頂嘅人。
沙曼

**沙曼**（），係法國布爾岡黃金丘嘅其中一個市鎮。
## 參考

## 連出去

* Gazetteer Entry
丹增諾蓋

**丹增諾蓋**（英文：**Tenzing Norgay**，），係尼泊爾探險家，1953年同紐西蘭嘅艾德蒙希拉里合作，齊齊做頭一批上到珠穆朗瑪峰峰頂嘅人。
波亞圖沙藍特

**波亞圖沙藍特**（，又譯**普瓦圖夏朗德**），係法國舊時嘅其中一個大區，2016年併入新亞奎丹。
拉達

**拉達**（），係法國波亞圖沙藍特沙藍特嘅其中一個市鎮。
## 參考

## 連出去

* Gazetteer Entry
宋佳

**宋佳**可以係：
*宋佳 (1962年出世)，又叫大宋佳，中國大陸演員
*宋佳 (1980年出世)，又叫小宋佳，中國大陸演員
數據

**數據**（）係指描述事物嘅符號（多數係文字同數）資訊記錄，透過量度得出。亦都有圖片資料同映片資料等。喺科學同工程等嘅領域，做研究嘅人會用各種嘅數據嚟描述研究緊嘅現象，並且用統計等嘅方法對數據進行分析，從而得出結論。

數據呢個概念，日常粵語口語時常會借英文嗌做 **data**（）而台灣就比較興嗌做**資料**。

## 收集數據

數據可以由唔同來源搜集返嚟，以下係幾種常見嘅數據來源：
*觀察：研究者可以親身觀察人、動物或者現象，例如記錄行人過馬路嘅行為、觀察學生上課嗰陣嘅反應等等。
*問卷調查：透過紙本或者網上表格，向用家、顧客或者研究對象收集佢哋嘅意見、偏好或者背景資料。
*實驗：喺控制環境下進行測試，例如心理實驗等，根據變項改變睇參與者反應。
*感應器：例如溫度感應器、GPS、心跳監測器、交通探測器，會自動輸出連續嘅數值。
... 等等。





原始數據係指未經過處理、清洗或者分析嘅「第一手」數據。呢啲數據可以係嚟自觀察、實驗、問卷、感應器等直接收集返嚟、未經過分析、整理嘅數據。例如問卷調查中每一位受訪者嘅回答、網站伺服器日誌中每一次點擊紀錄、溫度感應器每秒報告嘅數值... 等，都可以算係原始數據。由於原始數據通常包括錯誤、遺漏或者冗餘資訊，實際郁手做分析前，分析者通常要做一啲處理，先至可以令啲數據變得有用。原始數據喺科研、統計分析同埋機器學習入面都係極之重要嘅起點。

## 分析數據

數據分析係指攞住搜集到嘅數據，運用統計學等嘅方法去理解背後嘅規律、趨勢同關係。

分析可以係純描述性質嘅，例如喺流行病學（會研究疾病嘅傳播）入面，研究者手上有一啲空間性質嘅數據，譬如而家爆發新嘅流感，研究者要睇粵港澳唔同地點嘅疾病個案數，研究者可以用純描述性質嘅分析去畫地圖、計每區嘅發病率，搵出疾病嘅分佈跟咩規律，可能發現隻新流感喺香港出現得特別多，就可以算係搵到有用嘅資訊。

喺自然科學同社會科學上，研究者成日會用假說檢定嘅做法。假想研究者想知某隻新藥係咪能夠改善專注力（可能可以用嚟幫助過度活躍症嘅患者），噉就唔可以淨係用描述性質嘅分析。佢哋好可能會設計實驗，例如搵兩班人返嚟，一班人服新藥，一班人就做對照組，服食安慰劑，其後比較兩組喺專注力測試上嘅表現，得出兩組嘅平均值，攞住呢個平均值，佢哋可以做 t-測試，睇吓兩者之間係咪真係有顯著嘅差異。如果係嘅，佢哋就有信心可以話呢隻藥對專注力有幫助。

資訊科技都會用到各種數據。做電腦保安嘅專業人士會設計系統，紀錄用家或裝置嘅 IP 位址，以及係呢啲 IP 位址嘅相關資訊，好似係每次簽到嘅時間、來源地點、請求類型... 等嘅數據，方便做審查。例如某間銀行，佢嘅數據庫記低咗阿明呢位客戶嘅 IP 位址同埋簽到時間，而阿明不嬲係中午至挨晚登入嘅，假如某次活動發現佢個 IP 位址特別唔尋常（例如喺半夜三點登入）就可能表示呢次活動有景轟。





公共健康研究亦會用到數據，簡單嘅可以係分析邊啲人有健康方面嘅問題，例如下圖噉，幅圖反映二〇一六年世界各地嘅數據，描繪唔同地區分別有幾多 % 嘅大人身體活動量不足：

唔同類嘅數據嘅性質好唔同，而分析者要視乎情況決定用咩分析先至適合。例子：人類行為相關嘅數據喺偏度等嘅統計特性上有一定嘅既定特性，唔跟常態分佈，而好似因素分析等嘅統計分析法假設咗變數呈常態，所以呢啲變數就唔可以就噉直接用因素分析嚟處理。

## 睇埋
*資料庫 / 數據庫
*數據科學
*維基數據
*異常值

## 註釋

## 引咗
地區

**地區**，又叫**區域**、**地域**，係地理學入面一個特定範圍嘅地方。如果係政治上嘅區域，亦可以叫政區。
地形

**地形**，又叫**地貌**，係地理學入面指一個地方嘅自然外貌，唔同嘅地形可以組成地勢。
## 睇埋
*地形學
*測繪學
乾草原

**乾草原**係種地形形態，介乎草原同荒漠之間，年降雨量由250到510毫米，植被主要係灌木同禾本科植物。
地質時代

**地質時代**，又叫**地質年代**，係描述地球古時事件嘅時間單位，通常響地質學同考古學中使用，可以分做「宙」、「代」、「紀」、「世」四級。
荷莫茲海峽

**荷莫茲海峽**係連接波斯灣同印度洋阿曼灣嘅海峽，北面係伊朗，南面係阿曼同阿剌伯聯合酋長國。
宙

**宙**係地質時代嘅單位，分做四個宙：冥古宙、太古宙、元古宙同顯生宙。每十億為一個宙。

## 睇埋
*代
*紀
*世
代 (地質學)

**代**係地質時代嘅單位，分做14個代：

;冥古宙
*隱生代
*原生代
*酒海代
*雨海代
;太古宙
*始太古代
*古太古代
*中太古代
*新太古代
;元古宙
*古元古代
*中元古代
*新元古代
;顯生宙
*古生代
*中生代
*新生代

## 睇埋
*宙
*紀
*世
蕉門站

**蕉門站**（；），規劃嗌過**金洲站**（；），係廣州地鐵嘅車站，2007年6月28號開始營運，位置喺南沙區黃閣鎮東海村鳳凰大道同銀華街嘅交界東南邊。

佢亦係廣州地鐵嘅其一高架站。

## 結構
### 外觀

同其它嘅嘅高架站一樣，外觀好似圓柱體噉，但有個地方唔似圓柱體，就喺最頂嘅光棚，表面線條唔平滑，而且車站嘅出面都冇大隻字印住個站名響度。

### 樓層
呢個站有三層樓嘅地上室。其中地面係車站嘅設備同公路，地上二樓係站廳，地上三樓係月台。車站冇休息室，但廁所喺地面嘅免費區入面，未同站廳連埋一齊。

#### 打掂

#### 打橫

### 站廳
蕉門站嘅收費區喺站廳嘅中間，兩邊就係出入口。收費區有扶手電梯同樓梯、專用𨋢往返月台。

### 月台
呢個站有2個側式月台，喺南沙區黃閣鎮嘅鳳凰大道上空。

### 商舖同自助服務
而家蕉門站入面冇鋪頭，凈係得2台自助服務設施畀乘客用，包括1台自動販賣機同埋1台可以充羊城通、交水電費同交通嘅罰錢、查地鐵嘅路線、頭尾班車同埋地鐵嘅安全指引嘅機。

### 出入口

呢個站一共有2個出入口，分別係A同B。

## 車站歷史
### 規劃
========
呢個站最先喺2003年嘅地鐵方案入面出現，話係嘅總站。但後嚟嘅局部修改方案入面改成嘅車站重延長至南沙一帶，位置同而家差唔多，但嗰時呢個站叫「金洲站」，而呢個站東南邊嘅終點係「沖尾站」，車站開工之後先至改成而家「蕉門站」嘅名。
========
呢個站雖然喺2017年編制嘅規劃入面出現，但同年重未審批入國家發改委。後嚟南沙區人民政府因為考慮到南延段（南沙客運港⇄金洲）喺同年12月28號開通嘅關係，加上已經審批通過兼準備喐手起而決定喺橫瀝站起條聯絡支綫到呢個站為止，方便同轉乘。將來決定摱返畀營運。

### 施工
到咗2004年4月25號，車站正式俾發改委批准，話可以起得，2006年初正式開始喐手起，用咗半年時間起好。

### 通車
2006年12月30號，嘅南延段開通咗之後，車站正式開放。

## 利用狀況
呢個站喺南沙自貿區中心西邊，附近好多住宅同事業單位，隔籬就係廣州外國語學校同南沙區兒童公園，所以日日都有好多人上落，客流大多數係上落班啲人流。雖然車站唔喺南沙區中心地帶，但車站隔籬嘅巴士站可以去到十九涌、百萬葵園、大崗、南沙濕地公園、南沙客運港、南沙天后宮、龍穴島等地，所以吸引好多乘客嚟呢個站轉巴士。

## 接駁巴士
日班車：
:地鐵蕉門總站：
::南1A、南2、南3、南4、南5、南23、南27、南31A、南31B、南32、南33、蕉門天河專線、南站蕉門專線
:地鐵蕉門站（南沙區政府）
::南12、南38

## 附近嘅建築同景區
* 南沙萬達廣場
* 廣州外國語學校

## 攷

## 上一站·下一站
世 (地質學)

**世**係地質時代嘅單位，分做7個世：

;古近紀
*古新世
*始新世
*漸新世
;新近紀
*中新世
*上新世
;第四紀
*更新世
*全新世

## 睇埋
*宙
*代
*紀
朱由崧

**朱由崧**（）係南明第一位皇帝，1644年登基，建都南京，跟廟號叫**明安宗**，因為年號係弘光，又叫**弘光皇帝**。

朱由崧迷戀酒色，係南明王朝咁多位君主當中，品格最差嘅一位皇帝。

## 生平
朱由崧係明神宗嘅孫，福忠王朱常洵嫡長子。崇禎十四年正月，李自成部隊攻陷洛陽，朱常洵死咗，朱由崧走甩咗，繼承咗福王個位。崇禎十七年（1644年）三月，李自成攻入北京，明思宗吊頸死。消息傳到南京之後，嗰度啲大臣擁立朱由崧做皇帝。佢喺五月登基，改第二年做弘光元年。

1645年三月，左良玉喺武昌起兵作反。五月，清軍渡過長江，弘光帝逃走，畀想投降嘅明軍捉住，送咗去清軍度。閏六月，朱聿鍵喺福州登基做皇帝。弘光帝畀清軍押返北京，喺1646年被處死。
朱聿鍵

**朱聿鍵**（）係南明第二位皇帝，1645年到1646年在位，建都福州，跟廟號叫**明紹宗**，因為年號係隆武，又叫**隆武皇帝**。

## 生平
佢原先係唐王，為人自奉甚儉，品格响南明咁多位皇帝入面，係少見嘅優良。黃道周（黃石齋）描述咗佢嘅為人：「今上不飲酒，精吏事，洞達古今，想亦高、光而下之所未見也。」

喺弘光帝畀清軍俘虜後，朱聿鍵喺福州登基做皇帝，改元「隆武」。佢同喺浙江嘅魯王朱以海勢力對立。清軍進攻浙江同福建，鄭芝龍降清，隆武帝想走去江西，喺汀州畀清軍追到，隆武帝死咗。之後桂王朱由榔喺廣東肇慶做監國，喺朱由榔走咗去廣西之後，隆武帝細佬、唐王朱聿𨮁喺廣東廣州登基做皇帝，就係紹武帝，朱由榔聽到朱聿𨮁登基做皇帝之後，返番去肇慶登基做皇帝，就係永曆帝。

## 出面網頁
朱聿𨮁

**朱聿𨮁**（；）係南明其中一位皇帝，1646年12月到1647年1月在位，建都廣州，因為年號係紹武（但無實際用過），又叫**紹武帝**。

## 生平
朱聿𨮁係南明隆武帝朱聿鍵細佬。隆武帝喺1645年登基之後，封朱聿𨮁做唐王。1646年隆武帝過身之後，朱聿𨮁走到廣州。喺南明監國朱由榔由肇慶走咗去廣西之後，蘇觀生等人擁立喺廣州嘅朱聿𨮁做南明皇帝，年號「紹武」。

朱由榔聽到朱聿𨮁登基做皇帝之後，返番去肇慶登基做皇帝，年號「永曆」，就係永曆帝。永曆帝派人去廣州勸朱聿𨮁取消稱帝，畀對方拒絕咗，仲斬埋永曆帝派去嘅人。

廣州嗰邊派兵攻打肇慶嗰邊，永曆軍輸咗。但係呢個時候清兵突襲廣州，捉咗紹武帝，之後紹武帝死咗。之後南明剩番永曆帝嗰邊嘅勢力。
朱由榔

**朱由榔**（）係史學界公認嘅南明最後一位皇帝，1646年到1662年在位，建都肇慶，跟廟號叫**明昭宗**，因為年號係永曆，又叫**永曆皇帝**。

## 生平
朱由榔係明神宗嘅孫，明熹宗、明莊烈帝同弘光帝嘅堂弟，阿爸係桂王朱常瀛。隆武帝封朱由榔做桂王。

1646年，隆武帝過身，之後朱由榔喺廣東肇慶做監國。之後朱由榔由肇慶走咗去廣西，蘇觀生等人擁立喺廣州嘅朱聿𨮁做南明皇帝，年號「紹武」，就係紹武帝。

朱由榔聽到朱聿𨮁登基做皇帝之後，返番去肇慶登基做皇帝，年號「永曆」，就係永曆帝。永曆帝派人去廣州勸朱聿𨮁取消稱帝，畀對方拒絕咗，仲斬埋永曆帝派去嘅人。

廣州嗰邊派兵攻打肇慶嗰邊，永曆軍輸咗。但係呢個時候清兵突襲廣州，捉咗紹武帝，之後紹武帝死咗。之後南明剩番永曆帝嗰邊嘅勢力。

1648年（南明永曆二年、清順治五年），清朝嘅金聲桓、李成棟先後歸附南明，但係佢哋後尾都畀清兵打敗，兩個都死咗。

之後有以前張獻忠嘅部下孫可望、李定國等人歸附南明。1652年，李定國打敗清朝嘅定南王孔有德，孔有德喺桂林自焚死咗。

但係之後南明嘅形勢逐漸不利，永曆帝走入緬甸，最後畀緬甸交畀清朝嘅吳三桂，之後畀清朝處死。
史可法

**史可法**（），字**憲之**，又字**道鄰**，河南開封府祥符縣人（家吓河南開封），祖籍順天府大興縣（而家嘅北京），係南明將領，以盡力守住揚州抵抗大清軍隊而出名。

佢係東林黨人左光斗嘅徒弟，死後謚號忠正，世稱「史忠正」。
孟氏

**孟**係唐人姓氏，喺《百家姓》裏頭排第94位。

## 名人
*孟子：戰國時期思想家
*孟獲：三國時期豪強
*孟浩然：唐代詩人
*孟森：清末民初史學家
*孟廣美：台灣女星

## 睇埋
*萬氏
汪氏

**汪**（）係唐人姓氏，喺《百家姓》裏頭排第104位。

## 名人
* 汪倫：大唐詩人李白嘅老友
* 汪琬：明末清初散文家
* 汪兆銘（1883—1944）：中華民國政治人物，即係汪精衞
* 汪雲才（1931—）：中國作曲家
* 汪明荃（1947—）：香港藝人，外號「汪阿姐」
* 汪洋（1955—）：中共中央政治局常委、全國政協主席
* 汪國真（1956—2015）：中國詩人同書畫家
* 汪涵（1974—）：中國節目主持人，原名汪建剛
* 汪穎麟（1981—）：香港網球員
* 汪詩詩（1981—）：香港模特兒
* 汪圓圓（1986—）：香港模特兒同演員
* 汪蘇瀧（1989—）：中國唱作人
* 汪旺（1995—2016）：中國大陸見義勇為人物
* 汪學寧：香港公務員
* 汪綽瑤：香港警察

## 睇埋
* 黃氏
* 王氏
* 江氏
湯氏

**湯**（）係唐人姓氏，喺《百家姓》裏頭排第72位。

## 名人
*湯顯祖：明代戲曲家
*湯恩伯：中華民國將領
*湯恩佳、湯徫掄父子：香港孔教學院院長、副院長
*湯鎮宗、湯鎮業兄弟：香港藝人
*湯洛雯：香港藝人、演員、模特兒
熊氏

**熊**（）係唐人姓氏，喺《百家姓》裏頭排第121位。

## 名人
* 熊安生：南北朝經學家
* 熊廷弼：大明末年軍事家，死後謚號襄愍，世稱「熊襄愍」
* 熊十力：哲學家
* 熊希齡：中華民國總理
* 熊耀華：武俠小說家，筆名古龍
* 熊穎詩：香港無綫電視前藝員
* 熊子逸：香港童星
* 熊黛林：香港藝人
熊 (搞清楚)

**[[熊]]**係熊科動物，亦可以係：
*熊屬，熊科嘅屬
*熊氏，姓氏
*熊市，股市跌市
盧氏

**盧**（）係唐人姓氏，喺《百家姓》裏頭排第167位。

## 名人
*盧植：東漢政治人物
*盧照鄰：大唐詩人
*盧坤：清代兩廣總督
*盧冠廷：香港音樂人
*盧偉國：香港立法會議員、經民聯主席
*盧惠光：香港藝人
*盧峻峯：香港藝人，原名盧俊龍
*盧楚鏘：香港生意人，盧幹庭家族後人
*盧彥辰：台灣省南投地區 各項球類/樂器 精通名人
*盧傑群、盧素娟：香港配音員
萬貞兒

**萬貞兒**（），跟謚號叫**恭肅端順榮靖皇貴妃**，通稱**萬貴妃**，係明憲宗朱見深嘅皇貴妃。佢本嚟係宮女（答應），做朱見深嘅保姆，之後做咗佢嘅寵妃。萬貞兒同吳皇后爭寵，以吳皇后杖打自己做原因，逼朱見深廢皇后。之後萬貞兒生咗皇長子，令佢升做皇貴妃。但因為皇長子好快就死咗，佢對其他妃嬪心狠手辣，逼過其他妃嬪落仔，更殺害朱祐樘（後嚟嘅明孝宗）嘅生母紀淑妃。雖然萬貞兒一直受朱見深專寵，但佢始終都做唔到皇后。
萬頃沙鎮

**萬頃沙鎮**（）係中國廣東省廣州市南沙區轄下嘅一個鎮，喺南沙區南邊，佢既係廣州最南邊嘅鎮，又係廣州第16個廣東省級中心鎮。鎮名嚟自鎮入面嘅島萬頃沙。

## 敘述
*總面積：271.75km²
*轄下社區數：2
*轄下村數：15
*戶籍人口：32403人
*外來人口：大概1.1萬人

## 攷
*万顷沙镇 广东省广州市南沙区万顷沙镇人民政府
橫瀝鎮

**橫瀝鎮**可以係：
*橫瀝鎮 (廣州)：喺廣東省廣州市南沙區。 
*橫瀝鎮 (東莞)：喺廣東省東莞市。
*橫瀝鎮 (惠州)：喺廣東省惠州市惠城區。
橫瀝鎮 (廣州)

**橫瀝鎮**（注意「瀝」字嘅地名變音，）係中國廣東廣州南沙區轄下嘅一個鎮，喺南沙區上橫瀝同下橫瀝之間，佢係廣州嘅江心島。另外，廣澳高速同南沙港快速都經過呢度。

## 敘述
*總面積：54km²
*轄下社區數：1
*轄下村數：14
*戶籍人口：2.7萬人
*外來人口：8000人

## 攷
*横沥镇 广东省广州市南沙区横沥镇人民政府
政體

**政體**，又叫**政治體制**、**政制**，係一個國嘅政府同政治機關嘅組成方式，簡單嚟講可以分做君主制‎同共和制兩大類。
黃閣鎮

**黃閣鎮**（）係中國廣東廣州南沙區轄下嘅一個鎮，喺南沙區正北邊。呢個鎮亦係廣州嘅麒麟之鄉。

## 敘述
*總面積：76.5km²
*:陸地56km²
*:水域20.5km²
*:海岸線全長21km
*轄下社區數：1
*轄下村數：14
*戶籍人口：38913人
*外來人口：20332人

## 攷
*黄阁镇 广东省广州市南沙区黄阁镇人民政府
自動販賣機

**自動販賣機**（）係一部識得自己賣貨畀客嘅機械，個客只需要揀好想買嘅貨撳掣畀錢，部機就會自動出貨。

自動販賣機最常見係賣嘢飲。由於呢種機最初引入粵語地區嗰時係賣汽水，所以粵語好多時都叫呢隻機做**汽水機**。

## 設計
*消費行為
*輕推理論
南沙街道

**南沙街道**（）係中國廣東廣州南沙區轄下嘅一個街道，喺南沙區東南邊，珠江出海口虎門水道嘅西邊。

## 敘述
*總面積：84km²
*:陸地面積：57.8km²
*:水域面積：23.2km²
*轄下社區數：6
*轄下村數：15
*戶籍人口：43701人
*外來人口：123816人

## 攷
*南沙街简介 广东省广州市南沙区南沙街道办
汽水機

**汽水機**（**Soda fountain**）係部畀人斟汽水嘅機，通常出現喺食肆同便利店。當店員或者人客攞隻杯埋去㩒掣，部機會即時將汽水糖漿、二氧化碳同水混合，斟落隻杯度。
義務教育

**義務教育**係政府為適齡學童提供嘅教育，有三個原則：強制、普遍同免費，而《世界人權宣言》亦提倡細路應該接受義務教育。而家大部份國同地區都會提供義務教育，但年期就唔一樣。

## 落實時間表
### 1700s
* **1739**: 
* **1763**: 
* **1774**: 

### 1800s
***1805**: 
***1814**: 
***1817**: 
***1824**: ,
***1834**: 
***1842**: 
***1844**: 
***1852**: 
***1857**: 
***1864**: , 
***1867**: 
***1868**: 
***1869**: , , 
***1870**: 
***1871**: , , , , 
***1872**: , ,  (de facto unenforceable), 
***1873**: , 
***1874**: , , , 
***1875**: , , 
***1876**: , , 
***1877**: , , , 
***1878**: 
***1879**: 
***1880**: , , , 
***1882**: , 
***1883**: , , , , , 
***1884**: 
***1885**: 
***1886**:  (abolished)
***1887**: , 
***1889**: , , 
***1890**: , 
***1891**: 
***1892**: 
***1895**: 
***1896**: , 
***1897**: , , 
***1899**: , 

### 1900s
***1900**: , 
***1902**: , 
***1904**: 
***1905**: , , , 
***1906**:  (white children with less than 4&nbsp;km to nearest school only)
***1907**: , , , 
***1908**: 
***1909**: , , 
***1910**: , 
***1912**: 
***1913**: 
***1915**: , , , 
***1916**: , , 
***1917**: , 
***1918**: 
***1919**: ,  (only for children with less than 3&nbsp;km to nearest school), 
***1920**: , ,  (white children only)
***1921**: , 
***1923**: 
***1924**: 
***1925**: 
***1926**: 
***1927**:  (reintroduced)
***1929**: 
***1930**: , 
***1935**: 
***1942**: 
***1943**: , 
***1946**: 
***1949**: 
***1951**: 
***1952**: 
***1953**: , 
***1956**:  (all children)
***1960**: 
***1961**: 
***1962**: , 
***1963**: , 
***1964**:  (children with less than three miles to nearest school)
***1965**: 
***1968**:   
***1971**: 
***1973**: 
***1975**: 
***1976**: , 
***1981**: , 
***1986**: 
***1988**: , 
***1990**: , ,  (all children)
***1991**: 
***1994**: 
***1996**: ,  (abolished for women)
***1998**: , 

### 2000s
***2000**: 
***2001**:  (reintroduced for women), 
***2003**: , , 
***2005**: 
***2007**: 
***2008**: 
***2009**:  (enforceable misdemeanor, unenforceable prior to 2009)
***2010**: 

## 
2007年10月10號，香港特別行政區行政長官曾蔭權發表《2007至2008年度香港行政長官施政報告》宣布落實由2008-09學年起將免費教育擴展到官立同資助高中學校同職業訓練局學校，即係「十二年免費教育」，但中四至中六唔係強制教育，學生有權選擇升唔升學。

2016年1月，香港特別行政區行政長官梁振英發表施政報告，宣佈由2017-18學年起落實免費優質幼稚園教育政策。

## 冇義務教育嘅國同地區
* 
* 
* 
* 
* 

## 參考
賄賂

**賄賂**係影響行使職務嘅非法利益，提供賄賂就叫**行賄**，收受賄賂就叫**受賄**，雙方都觸犯咗貪污罪行。

賄賂最常見嘅形式係錢，叫**賄款**。
向心力

**向心力**係一樣嘢沿住圓周軌跡郁動嗰陣產生拉向圓心嘅力。

## 睇埋
*圓周運動
*離心力
離心力

**離心力**係一樣嘢沿住圓周軌跡郁動嗰陣產生推出圓心嘅力，可以睇成向心力嘅反作用力。

## 睇埋
*圓周運動
*向心力
離心

**離心**（Centrifugation）係用離心力嚟由溶液度分離唔同粒子嘅方式，粒子會根據佢嘅大細、形狀、密度、介質黏度同埋轉速不同，而有唔同嘅分離情形[1]。混合物入面密度高嘅成分會飛咗去離心機嘅邊邊，而密度低嘅成分會去到離心機嘅內側。化學家同埋生物學家可以增加離心​管嘅等效重力，令到沉澱物可以快啲跌到管嘅底部。淨低喺沉澱物上面嘅液體就叫做上清液（supernatant）。
周子瑜

**周子瑜**（；；）係一個臺灣籍嘅韓國女歌手，係JYP娛樂旗下女團TWICE嘅成員。

2015年底，美國媒體「TC Candler」票選全球百大美女入面，周子瑜頭一次入榜就打入全球第13名。

## 國旗風波
2016年1月頭，專門狙擊藝人「臺獨」嘅黃安，因為周子瑜喺韓國節目展示中華民國國旗而誣衊佢係「臺獨分子」，最後迫到佢公開鞠躬道歉，講明「中國只有一個」；而TWICE官網入面，周子瑜嘅出世地方亦由英文「Taiwan」改做簡體字嘅「中国台湾」；呢件事激起咗臺灣人嘅怒火同埋反中共情緒，臺灣各界普遍認為周子瑜冇錯，佢根本冇必要道歉，佢被迫道歉係太過分唔可以接受，而黃安就畀人挖出曾經喺臺灣電視公司綜藝節目《龍兄虎弟》入面攞住中華民國國旗，同埋曾經喺東森電視命理節目《開運鑑定團》入面發表侮辱中國大陸女性嘅低俗言論，非常可恥，而呢件事亦都激起咗更多人喺第14屆中華民國總統選舉同埋第9屆中華民國立法委員選舉投票畀民進黨。

## 參考

## 出面網頁

*
陸龜

**陸龜**係龜類動物其中一個科，響陸地上面生活，可以細分做11屬40種。

## 文化產品
*《龜兔賽跑》
李存勗

**李存勗**（），係後唐開國皇帝，923年到926年在位，跟廟號叫**唐莊宗**。

## 一生
908年，晉王李克用過身，李存勗繼位晉王。913年攻佔幽州，捉咗劉仁恭劉守光父子，後尾殺咗佢哋。923年四月稱帝建立後唐，改用同光年號，同年滅咗後梁。925年滅前蜀。

不過，李存勗識得打天下，但就唔識治天下，晚年佢就重用伶人，荒廢朝政，926年佢就响興教門之變畀人殺咗，佢嘅結拜阿哥李嗣源做皇帝，就係後唐明宗。

## 評價
李存勗做皇帝之前，同後梁血戰十幾年，大大小小百幾場仗，驍勇善戰，可惜佢得到天下，就唔識得管治天下，寵幸伶人，重用宦官，又吝於銀錢，唔撫恤士卒，三年後因兵變被殺，失敗嘅速度咁快，亦係罕見。
*北宋歐陽修寫《新五代史·伶官傳序》就係討論唐莊宗掛住玩、寵信樂官搞到亡國嘅史實，嘆惜佢「方其盛也，舉天下之豪傑復能與之爭；及其衰也，數十伶人困之，而身死國滅，為天下笑」，講明咗「憂勞可以興國，逸豫可以亡身」嘅歷史規律。
*《舊五代史》就讚佢係「中興之主」，係大唐嘅合法繼承者，但係話鋒一轉，隨即批評佢「忘櫛沐之艱難，徇色禽之荒樂」、「伶人亂政、靳吝貨財、大臣無罪以獲誅、眾口吞聲而避禍」。
*朱晃曾經評價佢：「生仔就要生得好似唐莊宗咁樣嘅，後唐太祖嘅基業就唔會滅亡！至於話我嘅仔，豬狗不如嚟咋！」

## 參考
大家鼠

**大家鼠**，又叫**大鼠**，係鼠科嘅動物其中一個屬，可以細分做64種，常見有黑鼠同啡鼠。

## 睇埋
*行為主義，行為主義研究，出晒名成日攞大鼠嚟做測試對象。
*大鼠烏托邦
李坧

**李坧**（坧讀隻，；；），係李氏朝鮮第27位國王，亦係大韓帝國第二位同最尾一位皇帝，史稱**大韓純宗**，因在位年號隆熙，又叫**隆熙皇帝**。

## 世系圖
李嗣源

**李嗣源**（）係後唐第二位皇帝，926年到933年在位，跟廟號叫**唐明宗**。

李嗣源有份打後唐滅後梁之戰。926年二月，趙在禮響魏州作反，後唐莊宗李存勗派李嗣源去討伐，點知啲士兵作反，迫李嗣源同叛軍合作。李嗣源帶兵南下，過咗黃河到開封，跟住向洛陽進發，佢未到洛陽之前李存勗已經畀人殺咗。李嗣源響洛陽登基做皇帝，改年號做天成。

930年改用長興年號。

933年，李嗣源過身，由佢個仔李從厚繼位。

## 參考

## 出面網頁
李從厚

**李從厚**（），係後唐第三位皇帝，933年到934年在位，佢無廟號，跟諡號叫**唐閔帝**。

李從厚係後唐明宗李嗣源第3個仔。933年十一月，明宗過身。同年十二月，李從厚繼位做後唐皇帝。934年改用應順年號。

934年二月，李從厚調鳳翔節度使、潞王李從珂去第度，李從珂唔肯接受，李從厚派兵攻打佢，點知畀李從珂打番轉頭。喺李從珂就嚟打到京師洛陽之前，李從厚帶住少數人向東走佬，喺衛州遇到另一位節度使石敬瑭，石敬瑭見李從厚大勢已去，唔打算幫李從厚，搞到李從厚嘅手下郁手想殺石敬瑭，反而搞到李從厚嘅手下畀人殺曬。四月，李從珂進入洛陽，自己登基做皇帝，跟住搵人殺咗李從厚。

## 參考
梁家玉

**梁家玉**（**[[Jade]] Leung Ka Yuk**，），香港女模特兒、主持人，因為渠廚藝了得而畀無綫電視發掘主持烹飪訪談節目《閨密教煮》。

## 背景
梁家玉22歲加入知名模特兒公司Elite成為全職模特兒。渠自2007年3月嫁畀拍拖3年嘅作曲家雷頌德之後就減少咗模特兒嘅工作。2014年，渠同老公擔任無綫電視節目《女皇的盛宴》嘅嘉賓，期間得到主持人汪明荃讚渠廚藝出色，於是喺遞二年獲安排主持烹飪訪談節目《閨密教煮》。

## 演出
### 節目主持人
* 2015年：閨密教煮

### 節目嘉賓
* 2014年：女皇的盛宴
* 2015年10月3號：無綫電視台慶亮燈儀式
* 2015年10月23號：今日VIP

## 音樂作品
* 2015年：〈密偈〉（同側田合唱）

## 攷

類:香港主持人
家玉
李從珂

**李從珂**（），係後唐第四位皇帝，亦係後唐最後一個皇帝，934年到937年在位，佢無廟號，史稱**唐末帝**，小字二十三，因此又被叫做阿三。

## 生平
李從珂十幾歲嗰陣，佢媽咪魏氏俾當時重係將領嘅後唐明宗李嗣源俘擄咗，李從珂冇幾耐就俾李嗣源改名仲收咗佢做養仔。大個之後身形大隻健壯，又好打得，成日跟隨李嗣源周圍打仗，都幾得佢養父歡心。莊宗亦讚過佢：「阿三不惟與我同齒，敢戰亦相類。」

同光三年（925年），李嗣源因為屋企喺太原，所以上表請求，希望畀當時做衞州刺史嘅李從珂轉做北京（太原）内牙長步都指揮使，以便兩父子可以相聚，但就激嬲莊宗，李從珂被貶為突騎指揮使，率領幾百人守石門鎮。第二年李嗣源平定鄴都之乱嗰陣被迫造反，李從珂帶兵同李嗣源會合，幫佢養父奪位。

李嗣源做咗皇帝之後，李從珂曾經任職河中節度使，但又因為同權臣樞密使安重誨之前有過節，喺長興元年（930年），俾安重誨設計解除咗佢個軍權，返咗京師洛陽居住。第二年（931年），安重誨失勢，李從珂再受到重用，被任命為左衛大將軍、留守西京（長安）。長興三年（932年），被改任命為鳳翔節度使。長興四年（933年），升為封潞王。

後唐應順元年（934年），閔帝李從厚聽信大臣嘅建議，調動各重要節度使嘅職，準備削弱藩鎮嘅實力，李從珂就驚喇，於是作反。李從厚任命王思同率大軍去討伐，王思同圍攻鳳翔城（今陝西鳳翔）。鳳翔城嘅城牆低，護城河又窄又淺，根本冇辦法守得耐。睇住鳳翔就嚟落陷，點知班討伐軍將兵驕橫，貪圖賞賜，李從珂捉住呢一點誘使討伐軍叛變，反敗為勝，冇幾耐就以摧枯拉朽之勢攻入京師洛陽，做埋皇帝，改元清泰，並派人將逃亡嘅李從厚殺埋。

李嗣源個女婿石敬瑭當時係重鎮河東節度使，李從珂同佢兩個當初喺李嗣源手下都係以勇力過人出晒名，彼此存有競爭嘅心。因此李從珂繼位之後，對石敬瑭就越嚟越猜忌，而石敬瑭亦都有謀反之意。

清泰三年（936年），石敬瑭就以調鎮去第二度試探佢，而李從珂真係將石敬瑭改任天平節度使，石敬瑭因此就叛變，同時向契丹乞求援手。李從珂命令各個鎮聯合討伐，點知因為聯軍都各懷鬼胎，以致大敗於團柏谷，石敬瑭同契丹大軍就得以順利咁南下進逼京師洛陽，李從珂無晒辦法，喺閏十一月二十六日（陽曆937年1月11號）自焚而死。死後無諡號同廟號，史家稱之為末帝或廢帝。傳國玉璽亦喺呢個時候唔見咗。
劉知遠

**劉知遠**（），係後漢開國皇帝，947年到948年在位，跟廟號叫**後漢高祖**。

佢響唐朝乾寧二年二月四日出世，做過後唐明宗李嗣源同後晉高祖石敬瑭嘅部下。晉出帝升劉知遠做中書令，封佢做太原王，又封佢做北平王。947年，劉知遠喺契丹滅後晉之後響太原稱帝，國號漢，用番後晉天福年號，叫嗰年做天福十二年。佢趁遼軍（契丹滅後晉之後改國名做大遼）返番北方嗰陣，佔據咗中原地方。

948年，劉知遠改用乾祐年號，同年過身，由佢個仔劉承祐繼位。

## 參考
劉承祐

**劉承祐**（），係後漢第二位皇帝，亦係後漢最後一個皇帝，948年到951年在位，佢無廟號，史稱**漢隱帝**。
郭威

**郭威**（），係後周開國皇帝，951年到954年在位，跟廟號叫**周太祖**，謚號**聖神恭肅文武孝皇帝**。
周太祖

**周太祖**係幾個皇帝嘅廟號：
*北周太祖宇文泰（周文帝）
*後周太祖郭威
*吳周太祖吳三桂
柴榮

**柴榮**（），係後周第二位皇帝，954年到959年在位，跟廟號叫**周世宗**。

周世宗柴榮在位期間，喺政治、軍事、經濟上都有一定嘅建樹，同李嗣源一樣被稱做五代十國時期嘅明君，同時亦為趙宋結束五代十國奠定基礎。

## 生平
柴榮係後周太祖郭威嘅便宜仔。953年，封晉王。954年，郭威過身，柴榮繼位，就係後周世宗。

佢喺皇帝任內攻佔咗南唐喺長江以北嘅領土。959年，親自帶兵北上進攻遼國，想攞返燕雲十六州，佢喺攻佔咗一啲地方之後，因為病情關係，放棄進攻幽州，六月過身，由6歲嘅仔柴宗訓繼位，謚號**睿武孝文皇帝**。

## 金句
*十年開拓天下，十年養百姓，十年致太平。

## 參考
柴宗訓

**柴宗訓**（），係後周第三位皇帝，亦係後周最後一個皇帝，959年到960年在位，佢無廟號，史稱**周恭帝**。

## 生平
佢阿爸係後周世宗柴榮。959年，柴榮過身，6歲嘅柴宗訓繼位，就係周恭帝。

960年，將領趙匡胤憑住陳橋兵變迫周恭帝讓位，建立趙宋，後周滅亡，之後重降封鄭王。

973年，柴宗訓過身，死嗰陣，得嗰20歲。
石重貴

**石重貴**（）係後晉第二位皇帝，亦係後晉最後一個皇帝，942年到946年在位，佢無廟號，史稱**晉出帝**。

石重貴係後晉高祖石敬瑭個姪。942年，石敬瑭過身，石重貴繼位。944年改用開運年號。

石重貴聽咗大臣景延廣嘅話，放棄高祖嗰陣對契丹恭順嘅政策，對耶律德光稱孫而唔稱臣，之後兩國關係惡化。天福九年（944年）正月契丹軍開始入侵，三年間雙方各有勝負。開運三年十二月，後晉將領杜重威、李守貞、張彥澤帶埋軍隊向契丹軍投降，契丹派張彥澤帶領先頭部隊進攻開封，947年1月石重貴投降，後晉滅亡。耶律德光貶石重貴做**負義侯**。947年農曆二月，耶律德光將契丹改名做大遼。

後晉滅亡之後，劉知遠響太原稱帝，建立後漢，佢喺遼軍撤退之後佔據咗中原地方。石重貴畀遼軍帶返遼國，留響遼國度，直至病死。《舊五代史》引用范質《晉朝陷蕃記》話，石重貴「凡十八年而卒」，即係喺北宋乾德二年（964年）去世；石重貴墓誌銘（而家收埋喺遼寧省博物館）就話，石重貴響遼保寧六年（974年）農曆六月十八日過身。

## 參考
石敬瑭

**石敬瑭**（）係後晉開國皇帝，936年到942年在位，跟廟號叫**後晉高祖**。因為佢割讓燕雲十六州畀大遼而俾人叫**兒皇帝**。

石敬瑭係後唐嘅節度使，後唐明宗嘅女婿。李從珂做咗後唐皇帝之後，思疑石敬瑭會作反，936年調石敬瑭去第度，石敬瑭唔接受，李從珂派兵攻打佢，石敬瑭向契丹求救，契丹軍嚟到，唐軍大敗。石敬瑭響十一月稱帝，國號晉，改年號做天福。石敬瑭大軍南下，閏十一月，李從珂自焚死咗，後唐滅亡。之後後晉將大梁定為首都。

942年，石敬瑭過身，由佢個姪石重貴繼位。

## 出面網頁
金晨

**金晨**（Gina，）係中國大陸新生代女演員，北京舞蹈學院畢業。

## 演出節目
### [[電視劇]]
* 2021年《北轍南轅》飾演：戴小雨
*2016年《小情人》飾演：單單單
* 2016年《雲之凡》飾演：凌音/凌波
* 2016年《青丘狐傳說》飾演：翁長亭
* 2016年《女醫明妃傳》飾演：汪美麟
* 2016年《極品家丁》飾演：蕭玉若
* 2015年《無心法師》飾演：月牙
* 2015年《秦時明月》飾演：赤練
* 2014年《雪鷹》飾演：洛雪
* 2013年《掩不住的陽光》飾演：蘇梅
* 2012年《桐柏英雄》飾演：韓梅霜
* 2012年《楚漢爭雄》飾演：虞姬

### 綜藝節目
* 湖南衛視《舞動奇蹟》第三季冠軍
* 湖南衛視《全員加速中》第一季

## 出面網頁
* 唐人影视有限公司
* 

晨
類:回族人
類:濟南人
類:中國女演員
楊行密

**楊行密**（；），係南吳開國國王，902年到905年在位，跟廟號叫**南吳太祖**（）。
楊渥

**楊渥**（渥讀扼，；），係南吳第二位國王，905年到908年在位，跟廟號叫**吳烈宗**（）。
楊隆演

**楊隆演**（；），原名**楊瀛**（），又名**楊渭**（），係南吳第三位國王，908年到920年在位，跟廟號叫**吳高祖**（）。
楊溥

**楊溥**（；），係南吳第四位國王，亦係南吳唯一皇帝，920年到937年在位，佢無廟號，史稱**吳睿帝**（）。
李昪

**李昪**（昪讀便，；），亦叫**徐知誥**（），係南唐開國皇帝，937年到943年在位，廟號**烈祖**，史稱**南唐先主**（）、**唐烈祖**（）。
芝士薯條

**芝士薯條**係種美國同加拿大常見嘅快餐食品，下低放炸薯條，上面再放熔咗嘅芝士（多數用車打芝士），亦可以落其他配料，譬如煙肉碎同洋蔥碎。
## 睇埋
*芝士肉汁薯條
魚柳飽

**魚柳飽**（港澳用嘅名），又叫**麥香魚**（兩廣用嘅名），係麥當勞賣嘅其中一種漢堡包，用兩塊蒸過嘅漢堡包麵包，夾住炸魚柳、他他醬同半塊美國芝士。

## 睇埋
*麥香雞
魚手指

**魚手指**係種常見嘅快餐嘢食，將魚柳整成一條條，面頭上麵包糠，攞去油炸，食嗰陣點他他醬或者檸檬汁。

## 睇埋
*雞手指
*炸魚
麥香雞

**麥香雞**，係麥當勞賣嘅其中一種漢堡包，用兩塊漢堡包麵包，夾住炸雞柳、蛋黃醬同生菜絲。

## 睇埋
*魚柳飽（麥香魚）
*脆辣雞腿包
華拉度列

**華拉度列**（）係西班牙卡斯迪拿萊昂自治區首府，2022年人口有29萬幾人。

## 文獻

類:西班牙城市
類:卡斯提亞與利昂
香港社區網絡

**香港社區網絡**係香港一個活躍於葵涌嘅非牟利慈善團體（91/10503），宗旨係為香港嘅少數族裔提供服務。

## 背景
香港社區網絡有限公司（CR no. = 1415610）前身係**健英社有限公司**。根據公司註冊處資料，健英社喺2010年1月26號喺公司註冊處成功註冊，2013年2月8號改名做香港社區網絡有限公司。2014年，民政事務總署決定，每年資助510萬元成立葵青區少數族裔支援中心，交畀香港社網絡去做。

會長係梁祖彬教授，監事會主席係孫國林，執行委員會主席係劉迺強。2014年4月26號，勞工及福利局局長張建宗出席香港社區網絡新會址揭幕禮，同場出席嘉賓重有工聯會嘅陳婉嫻同埋新界社團聯會理事長陳勇。

## 人馬
香港社區網絡主要人馬包括：

*贊助人：李家傑（全國政協常委）
*會長：梁祖彬教授（香港大學社工及社會行政學系教授）
*副會長：林玉茵（寶時年集團董事、香港菁英會副秘書長）
*監事會主席：孫國林（恒基兆業地產有限公司執行董事）
*顧問委員會主席：梁寶珠（寶時年集團主席）
*顧問委員會委員：龔因心（華懋集團執行董事）

香港社區網絡服務總監係范國輝。范國輝曾經代表民建聯同工聯會多次出選深水埗麗閣選區（分別喺2003年區議會補選、2003年區議會選舉、2007年區議會選舉同埋2011年區議會選舉）。

## 活動
香港社區網絡曾經舉辦多個活動，包括：全港少數族裔廣東話挑戰賽、《五個小孩的校長》電影觀賞、4・25尼泊爾地震服務分享會、社區網絡之友－家好月圓迎中秋聯歡會、社區網絡之友－婦女健康檢查及申請公屋資訊講座、免費長者飯堂、多元文化嘉年華、城市定向挑戰賽、「綠色融和樂安蔭」嘉年華⋯⋯等等。

## 爭議
2016年立法會選舉投票日前，《成報》登咗評論員「漢江泄」嘅文章，話本土派政黨青年新政同香港社區網絡同劉迺強有關連，但係佢哋強烈否認。

## 睇埋
*青年新政
## 參考

## 出面網頁
* 香港社區網絡網頁
* 香港社區網絡臉書專頁
李煜

**李煜‎**（煜讀沃，；），字**重光**（重讀從，），原名**李從嘉**（），號**[[紫金山|鐘山]]隱士**（）、**鐘峰隱者**（）、**白蓮居士**（）、**蓮峰居士**（），係十國之中南唐（江南國）嘅第三位國主，亦係南唐最後嘅君主，961年到976年間在位，佢無廟號，史稱**（南）唐後主**（）、**違命侯**（），坊間經常叫佢做**李後主**（）。

李煜作爲君主，喺政治上比較無能，畀強大嘅宋朝軍隊進攻入自己國家，南唐滅亡，而佢亦畀北宋俘虜；軟禁三年後，佢畀宋太宗落令毒殺。相比之下，佢嘅文學、藝術才能極其優秀，公認佢係10世紀中國第一流嘅聞名詩家、詞人、畫家、書法家。特別係詞呢種韻文，李煜係中國史上首屈一指嘅詞人，對呢種文體嘅勃興有好大貢獻，造詣淵深，譽為**詞聖**（）、**千古詞帝**（），作品傳頌百世，膾炙人口，係五代詞嘅大成者。佢嘅父王唐元宗李璟喺藝術方面亦係深得評價，佢哋兩父子喺詞史中並稱做**南唐二主**。

## 身世
李煜原名李從嘉。昇元元年（937年）李從嘉出生，係南唐第二任皇帝元宗李璟嘅六仔。佢母后係鍾皇后，兄長有哋五個，細佬有哋五個，有兩個仔、。李從嘉有個值得留意嘅身體特徵，佢個瞳孔係二重嘅（重瞳）。自幼佢就早早展示出詩文同書畫才能。佢嘅四個兄長都早死，只有李弘冀能夠成年，由此佢係事實上元宗嘅二仔。

受父皇影響，自細李從嘉就爲人仁厚，性格柔弱。佢個皇兄李弘冀對佢既妒忌又憎佢，兼且李弘冀份人比較猜忌人，李從嘉驚畀佢政治追殺，就起號叫鐘山隱士、鐘峰隱者，聲明自己唔關心政治，唔想起爭執。日常之中，李從嘉有大把時間去遨遊山水，從事藝術活動。

## 政治生涯
### 登基
李從嘉原本封做鄭王，但顯德六年（959年）太子李弘冀死咗，於是佢成咗啲人眼中嘅後繼人，就封爲吳王。建隆二年（961年）農曆二月，南唐遷都去洪州（而家嘅江西南昌），李從嘉立做南唐太子，喺原來嘅國都金陵監國，來擔當代行國事。當年農曆六月（西曆8月），唐元宗駕崩，李從嘉就喺金陵即位，改名叫李煜，史稱南唐後主。嗰年佢二十五歲（實歲24歲）。亦係即位呢日，停咗遷都，金陵恢復爲首都。李煜向宋太祖（趙匡胤）請求畀李景作爲皇帝身份來祭祀。宋太祖允許咗呢樣，就畀咗佢皇帝禮遇。

喺內政方面嘅貨幣，佢導入咗鐵錢，引發經濟混亂，就將爛攤子留畀重用嘅等臣下去收拾。雖則國力衰退，但憑住江南豐厚嘅經濟實力，李煜自身得以持續絢爛豪華嘅宮廷生活，佢從事嘅文藝活動寫出好多詞作，傳出幾多逸聞。

### 稱臣北宋
南唐自李煜父王元宗時就畀後周打敗多次，要向喺汴京嘅中原朝廷稱臣，同時要用埋嗰個朝廷嘅年號。960年開始，宋朝換低咗後周，南唐繼續稱臣，用宋朝年號，但嗰陣佢嘅領土係南方各國中最大嘅，控制住長江全部嘅中游同下游，有住大笪靚地，物產豐富。

李後主對北宋好恭敬。接替父王登基嗰陣，佢派馮延魯帶住幾多物產、同埋由佢親自執筆寫嘅奏表，去呈報佢嘅繼位，入面啲話恭敬謙讓。爲咗令宋帝能夠安心，李後主準備咗兩套禮服：一部黃色龍袍用來設內朝，一部紫袍用來接待宋使。當宋朝使者揸住宋太祖嘅敕封詔書到咗南唐，李後主就着呢部紫袍，以藩王身份出外迎接。

宋太祖以統一中國爲目標，用各種理由攻擊各國，滅亡晒佢哋。喺南唐南邊嘅南漢喺971年畀宋朝滅亡，南唐就非常之驚大宋。所以李煜歇力表示佢嘅王國會服從宋廷。「南唐」本來係啲史家方便噉嗌嘅名稱，正式名叫「唐」，南唐皇室自居係輝煌嘅大唐帝國後繼人。開寶四年（971年），由於憂慮大宋，驚呢個國號會惹嬲宋廷，李煜就將國號改做「江南」，代替原先嘅唐，所以南唐又叫江南國。使用呢個國號係爲咗表示自己滿足於做個揚子江以南嘅小帝國，話自己並冇第啲野心，係個爲獲得宋廷承認而做嘅苦肉計。同時喺嗰陣，中書省、門下省呢啲官廳名本來係中央政府用嘅，所以應該只有宋廷先可以繼續使用，而江南國就將佢哋嘅名稱改成左內史府、右內史府。同時將原先南唐爵位係王嘅宗親都降格做公、侯。呢啲王嘅爵位其實得皇帝先可以落令降格，而國主唔係皇帝，本來係冇權降佢哋皇族格嘅。另外佢仲唔用父王留畀佢嘅壯麗宮殿，來話畀人聽佢冇惗住享受到成個皇帝噉。

### 組織防守
由於李後主謙讓，靠住南唐保存國家嘅努力，令大宋冇咗攻擊南唐嘅大義名份，暫時唔打南唐住。但李煜知宋軍幾時都會打埋頭，於是佢封細佬李從善做司徒兼侍中、各道兵馬嘅副元帥，組織軍隊訓練。

同時佢設咗龍翔軍，專門負責水兵。爲咗準備退路，佢派另一個細佬李從鎰做司空兼留守南都，交託李從鎰去修築南昌城，以便金陵失守時可以退守江西。

### 亡國
開寶七年（974年），宋太祖命令李煜來朝入闕，李煜因爲病咗行唔喐而拒絕。結果畀咗宋朝口實去侵攻佢，宋太祖就命令曹彬、潘美去攻打南唐。李煜派咗臣下徐鉉去做使臣，原本想用外交平息軍事，但反而刺激起宋太祖，持續包圍金陵10個月倒，最後開寶八年十二月（976年1月），金陵陷落，李煜投降兼畀宋軍捉咗去北方，南唐歷經三代而滅亡。開寶九年正月，李煜到咗大宋首都開封，之後被迫過軟禁生活。宋廷下賜佢個爵位做違命侯。宋太祖之後係宋太宗嘅時代，就改封做**隴國公**（）。李煜嘅使臣徐鉉同宋太祖交涉時，宋太祖對徐鉉講：「我頂唔順有個人喺我張床隔籬打鼻鼾！」（臥榻之側，豈容他人鼾睡乎！）呢個就係成語「他人鼾睡」嘅由來，意思係話「侵犯咗自己嘅勢力範圍」。

當國家處於亡國危機時，李煜仲有閒心去關心詩詞呢啲文化藝術，因此史家普遍認爲佢係個昏庸之君，導致畀大宋武力攻佔嘅國亡家破結局，而佢作爲沒落王族，亦遭遇到求死不得、只能忍辱偷生嘅悲慘命運。然而佢喺自己命運嘅生存體驗中，將自身既傷痛又憂鬱嘅心情淋漓盡致噉寫晒入詩文中，呢啲作品完美噉表現出佢璀璨嘅文學資質，因此後世公認佢呢啲詩詞係名作，流傳至今。

關於佢嘅人生結局，佢條命留到吳越國同大宋合併嗰年，喺佢自身生日嘅七月初七（七夕/魁星節），佢飲咗宋太宗（宋太祖嘅細佬）送嘅生辰祝賀酒後死咗。據《默記》同《唐餘記傳》，李煜寫咗思念故鄉同懷念自己王國嘅詞作，件事畀宋太宗知咗，又讀咗佢「故國不堪回首」嘅詞句，就令佢龍顏大怒，於是用牽機藥呢種猛毒暗殺佢，落毒藥喺賜佢杯酒度，李煜嘅死狀好慘，毒發後身體幾十回抽搐、扭曲，最後痛苦到身體似彎弓噉攣埋至死。換句話講，軟禁期間之所以養住佢條命，係爲咗對外彰示大宋對歸降者寬容，當吳越國歸降時，佢就冇咗呢個用途、冇咗利用價值，佢嘅存在會成爲潛在憂患，因而就即時處決咗佢。

李煜死後，追贈佢吳王。因而得以用王嘅禮落葬喺洛陽。佢手中所成就嘅南唐文化畀宋朝文化所吸收，成爲當中燦爛嘅一部分。

## 文藝

李煜雖則唔熱心於政務，但佢有文藝才華，除開佢成就極大嘅詞，佢亦傾注心血喺書法同繪畫領域，另外唐代玄宗編曲嘅《霓裳羽衣曲》當時已經散佚，而佢就專注於復原返首曲。書法上佢有種叫「金錯刀」嘅字體，字體嘅表現特徵係筆觸上有韻味噉微妙震動。

詞喺李煜嘅亡國經驗前後分別有住唔同嘅詞風。喺宮中生活時，佢啲作品幾乎都係吟詠花鳥風月同埋男女間嘅曖昧情愫，風格華美。而到咗幽禁生活嘅境遇，令李煜嘅心情有咗好大變化，由此生出哀切之感，表現爲後悔心境、同埋帶住悲壯感受嘅望鄉懷念，喺藝術上進階到更高一層。李煜嘅詞作直到今時依然受人歡迎，譬如鄧麗君嘅專輯《》中就揀咗佢嘅三首詞搭上現代曲風來唱。

李煜將佢自用嘅文具發展成文房四寶，係文具史中嘅人物。佢攞玉做筆，硯係龍尾硯（歙州硯），墨由名匠李廷珪出品，紙係有名嘅澄心堂紙，呢種紙嘅稱呼出自李煜喺宮中閱覽上奏文表嘅書齋，建築名就叫澄心堂。呢啲嘢都設置咗專門嘅部局去製造，可見李煜對此投入咗相當嘅熱情。

## 攷

## 參攷資料

*
*
*
*

類:中國古代詩人
煜
類:北宋人
哥多華 (西班牙)

**哥多華**（），又譯**科爾多瓦**，係西班牙安達盧西亞一座城，哥多華省首府，2018年人口有32萬幾人。

## 參考
格蘭納達

**格蘭納達**（西班牙文：**Granada**）係西班牙安達盧西亞一座城，格蘭納達省首府，住24萬人。
薩拉曼卡

**薩拉曼卡**（西班牙文：**Salamanca**）係西班牙卡斯蒂利亞萊昂一座城，薩拉曼卡省首府，住21萬人。
托利多

**托利多**（；，）係西班牙卡斯提亞-拉曼查自治區首府，2018年人口有8.5萬人。佢曾經做過卡斯提亞王國首都。
查士丁尼大帝

**查士丁尼大帝**，正式稱號**查士丁尼一世**（，）係拜占庭帝國皇帝，527年到565年在位。

查士丁尼大帝在位期間，收復返好多領土，又重建聖蘇菲亞大教堂，又編寫《查士丁尼法典》。
奧理略

**奧理略**（，）係羅馬帝國第十六位皇帝，161年到180年在位。

奧理略係羅馬帝國少見嘅明君，同時亦係一位思想家，著作有《沉思錄》。
克勞狄

**克勞狄**（，）係羅馬帝國第四位皇帝，41年到54年在位。

上一任皇帝卡利古拉被刺殺後，克勞狄受近衛軍擁立，同埋元老院承認下即刻繼位。佢繼位後好多政策都交畀元老院做最後決定，取消好多卡利古拉嘅暴政，深受人民愛戴。
尼祿

**尼祿**（，）係羅馬帝國第五位皇帝，54年到68年在位。

尼祿嘅統治唔太受人民歡迎，又對基督徒大力迫害，而64年羅馬城嘅大火亦被認為係佢搵人放火。種種暴政令各地人民響應推翻佢，搞到佢最後自殺死。
陳瑤

**陳瑤**（，Sebrina，）係中國大陸女演員，北京電影學院畢業。

## 參演[[電視劇]]
* 2016年《致青春》飾演：鄭微
* 2016年《旋風十一人》飾演：湯柒琪
* 2016年《青丘狐傳說》飾演：花月
* 2014年《無心法師》飾演：岳綺羅

## 出面網頁
* 唐人影视有限公司
* 

類:中國女演員

類:北京電影學院舊生
類:四川人
瑤
馬頭峰

**馬頭峰**（**Ma Tau Fung**）係香港嘅山，海拔高295米，喺北區、大埔區，附近範圍劃咗入船灣郊野公園。
大嶺峒

**大嶺峒**（**Tai Leng Tung**）係香港嘅山，海拔高291米，喺西貢區，附近範圍劃咗入清水灣郊野公園。
銅鑼灣書店

**銅鑼灣書店**係香港一間樓上書局，由香港人林榮基喺1994年創立，喺香港島銅鑼灣駱克道543號1樓，鄰近崇光百貨同埋港鐵銅鑼灣站D2出口，店鋪嘅面積大約有300平方呎（約30平方米）。呢間書店除咗普通文藝歷史書籍之外，重有賣唔少中國政府唔畀出版同賣嘅政治禁書而出名，有好多中國內地人嚟香港旅遊嗰陣，都會專登到呢間書店買政治書。

2014年，林榮基將書店賣畀巨流傳媒有限公司，佢本人留任店長。公司由桂民海、李波嘅老婆同呂波三個人持股，自從2014年9月，股權分布為桂民海34%、李太34%同呂波32%。

## 員工失蹤

2015年10月起，書店入面總共有4個股東同員工，陸續喺外地或中國大陸失蹤，包括東主桂民海。第5個失蹤嘅員工李波就喺同年12月30號喺香港境內失蹤。2016年1月2號，政務司司長林鄭月娥話已經開始調查。

有傳媒指5個人嘅失蹤，係中央人民政府想阻止佢哋繼續出版對國家領導人不利嘅書。

## 網站俾人入侵
2016年1月3號，國際黑客組織匿名者（英文：Anonymous）嘅香港平台「Anonymous HkG」喺佢哋嘅Facebook專頁話，銅鑼灣書店網頁，發生PHP執行錯誤。經分析相信已被人入侵修改過，呼籲網民唔好去個網站用網上購買功能，廢事個人資料俾第三方攞到。

## 店內圖書擺放
呢間書店以門口為分界，左邊係嗰啲關於中國大陸政治內鬥、官場八卦等側重政治性娛樂嘅書，而右邊就係比較有知識性嘅政治書。而呢啲書入面，又再按中國當代發展嘅歷史，將相關嘅書按時序擺放。

### 部分內地禁書

|-
|
*《習近平與他的情人們》
*《總書記的8段情緣》
*《絕密：中南海零點計劃》
*《李克強因病辭職》
*《十九大總理之戰》
*《中央軍委清洗血案》
*《習近平和元老巔峰之戰》
*《大老虎反習同盟》
*《彭麻麻暗鬥宋貴妃》
|
*《習近平二十年執政夢》
*《2017習近平崩潰》
*《巨變將臨》
*《天津核爆炸》
*《天津大爆炸內幕》
*《大崩塌臨界點》
*《老江氣殺習大大》
*《軟禁江澤民》
*《江澤民大勝習近平》
|}

## 參考

## 出面網頁
*銅鑼灣書店官方網站
東灣山

**東灣山**（**Tung Wan Shan**）係香港嘅山，海拔高298米，喺西貢區，附近範圍劃咗入西貢東郊野公園。
大蛇頂

**大蛇頂**（**Tai She Teng**）係香港嘅山，海拔高278.8米，喺西貢區，附近範圍劃咗入西貢東郊野公園。
大牛湖頂

**大牛湖頂**（**Tai Ngau Wu Teng**），又叫**白富田山**，係香港嘅山，海拔高275米，喺離島區，附近範圍劃咗入南大嶼郊野公園。
田下山

**田下山**（**Tin Ha Shan**）係香港嘅山，海拔高273米，喺西貢區，附近範圍劃咗入清水灣郊野公園。
雲枕山

**雲枕山**（**Wan Cham Shan**），係香港嘅山，海拔高266米，喺南區，附近範圍劃咗入石澳郊野公園。
坤輿萬國全圖

《**坤輿萬國全圖**》係由耶穌會傳教士利瑪竇喺大明萬曆三十年（1602年）畫嘅世界地圖，係頭一幅有美洲嘅中文地圖。
我係乜乜乜

《**我係乜乜乜**》（）係香港電台電視部搞嘅時事節目，由麥嘉緯、王迪詩主持，尤翠茵監製，每集半粒鐘，總共有7集，由2015年12月12號開始逢禮拜六晚喺翡翠台（19:00-19:30）同港台電視31（20:30-21:00）首播。

## 熱門討論
第2集節目訪問陳百祥，身為無綫電視藝員嘅佢批評後生網民，又串學民思潮召集人黃之鋒考唔到入香港八大大學，言論引起支持黃之鋒嘅網民批評。

第4集節目搞「男神選舉」，候選人有嚟自劉鑾雄家族嘅劉鳴煒同新晉演員游學修，初頭成班女現場觀眾喺布幕前單憑對答，多數人揀游學修做男神，但拉起布幕知道另一位係劉鳴煒後，好多人轉軚，最後劉鳴煒反勝。結果引起社會熱烈討論。

## 各集內容

## 節目調動
*2016年1月9號：因為要播《第38屆十大中文金曲頒獎音樂會》，呢個節目暫停播映一次。
*2016年1月16號：因為翡翠台插播《台灣大選》直播朱立倫承認落敗，嗰日順延至約19:10至19:35首播。

## 參考

## 出面網頁
*rthk.hk 香港電台網站：我係乜乜乜
民園麵家

**民園麵家**（**Man Yuen Noodles**），係香港一間執咗笠嘅麵檔，喺香港島中環荷李活道68至70號A，出名菜式有牛腩、豬手同水餃。

## 史
民園麵家喺1925年開張，本嚟係喺中環伊利近街嘅一個大牌檔，持牌人姓黃，之後傳畀個仔黃光慶。1982年，李氏夫婦入股同黃光慶一齊經營。2005年，黃光慶死咗，政府跟嗰時嘅條例收返牌照唔畀轉讓，引起社會關注，最終李氏夫婦都要交還牌照，將麵檔搬入附近嘅地舖繼續經營。

2015年底，李氏夫婦宣佈因為自己年紀大，仔女又無意接手，喺2016年3月執笠。

## 參考
*90年老號無人繼承　民園麵家3月黯然結業
翠湖花園

**翠湖花園**（**Garden Vista**）係香港一個私人住宅屋苑，喺新界沙田區石門安景街11-17號，喺1990年10月入伙，有6座樓，高22層，總共840個住宅單位。屋苑西面係城門河，東面係大涌橋路同石門工業區，北面係碧濤花園，南面係濱景花園。

2010年代初，翠湖花園爆發維修工程圍標貪污案，有人涉嫌以圍標方式競投屋苑維修工程合約，成交價高到去2.6億港元，引起業主嘩然，之後廉政公署介入調查，結果落案起訴咗自首維修工程公司前東主及另一人，律政司因證據不足拒絕起訴其他被自首者爆料嘅同黨。

## 參考資料
廣州亞運城

係中國廣東廣州嘅一個大型工程項目，2007年11月26號起，2010年8月31號起好，2010年10月25號開放，位置喺番禺區石樓鎮南邊嘅海傍地區。入面分成運動員村、技術官員村、媒體村、媒體中心、後勤服務區、體育館區同亞運公園等七大部分。項目係由廣州市人民政府為咗舉辦第16屆亞運會而搞。

## 註

類:番禺
丹拿山

**丹拿山**（**Tanner Hill**）係香港一座冇咗嘅小山，喺香港島七姊妹南部。

丹拿山個名嚟自1918至1925年嘅皇仁書院校長丹拿（Mr. Bartram Tanner），佢係第一個喺七姊妹區起屋嘅英國公務員。佢間屋「黑白屋」（Black and White House）設計獨特而且宏偉，係二戰前嗰帶出名嘅景點，大屋個位就噉叫做丹拿山，而佢前面條街就叫做丹拿道。黑白屋同丹拿山喺1941年12月畀日軍炸爛嗮。

1960年代頭，香港房屋協會喺丹拿山起咗丹拿山邨。到1990年代尾，為咗配合當時香港地鐵將軍澳線北角站擴建工程，丹拿山邨要清拆，而丹拿山亦夷平咗。

到2010年代中，香港房屋協會喺原址起咗個叫「雋悅（The Tanner Hill）」嘅長者住屋項目，租畀長者可以住到死為止。

## 出面網頁
*每日一膠．荒謬的香港 - 哪一個丹拿山？
百萬葵園

**百萬葵園**（；）係中國廣東廣州嘅一間以向日葵做主題嘅園區，喺2002年4月起好，位置喺南沙區萬頃沙鎮十五涌附近。其中，廣州第一間以動漫做主題嘅青少年體驗基地就喺嗰度。

## 出面網頁
* 景區
* 門飛
* 百万葵园 同程旅游

類:廣州公園
類:廣州旅遊景點
類:南沙區
沙尾二小學

**沙尾二小學**（）係中國廣東廣州嘅一間小學，喺1950年開辦，位置喺南沙區萬頃沙鎮沙尾二村入面。

## 史
學校喺1950年開辦，初期係間用松皮整嘅簡易校舍，1979年改成用磚頭整嘅校舍。2003年，由於廣東好多政府要發展南沙一帶，加上要搞好廣東嘅教育發展，從而出咗1000幾萬蚊喺粵海大道邊起咗間新校址，重喺2003年12月起好，同時將福安村小學同呢間學校合併。間學校附屬嘅體育館喺2005年喐手起，2006年4月起好。 

## 校服色

## 連出去
* 沙尾二小学 南沙教育
* 广州沙尾二小学 学校大全

類:廣州小學
類:南沙區
格蘭特

**格蘭特**（；）可以係：
*格蘭特城堡：蘇格蘭嘅景區。
*格蘭特風暴：澳洲嘅一次颱風，2011年12月1號～2012年1月2號喺澳洲西北海岸刮過。
## 人名
* 尤利西斯·格蘭特：美國第18任總統。
* 夫利德力·登特·格蘭特：美國第18任總統個仔。
* 卡里格蘭特：美國男演員。
## 地名
*格蘭特郡：多處
*格蘭特城：多處
*格蘭特湖：美國明尼蘇達州嘅湖
*格蘭特 (阿拉巴馬州)
*格蘭特 (科羅拉多州)
*格蘭特 (俄亥俄州)
*格蘭特 (威斯康星州)：多處
廣州國際體育演藝中心

（，簡寫**GISA**）係中國廣東廣州嘅一間大型體育館，喺2008年10月15號喐手起，2010年8月30號起好，位置喺黃埔區蘿崗鎮，香雪三路同香雪四路之間、開創大道以北、香雪大道西以南嘅位置。呢間體育場係廣東第一間按NBA國際標準設計嘅籃球館，亦係繼北京嘅五棵松體育館、上海世博會演藝中心之後，第三間將體育、演藝活動整埋一齊嘅大型綜合場館。

個樣睇落去同北京嘅鳥巢差唔多，但佢係多咗個蓋嘅鳥巢。

## 註

## 連出去
* 广州国际体育演艺中心 2010广州亚运会专版

類:廣州運動場
類:黃埔區
類:廣州科學城
天河堂

**天河堂**（）係中國廣東廣州嘅一間基督教堂，喺天河區黃村大觀中路119號（航天奇觀北邊隔籬）。佢係天河區第一間起好嘅教堂。

## 史

間教堂係1889年起嘅小港堂。中華人民共和國成立之後，廣州原有嘅3座播道會教堂逼住宣佈同播道會差會脫離關係。雖然1960年重宣佈瑤頭堂、塹口堂、信義堂、基立堂、怡樂堂、宝崗堂、南華堂合併嚟聯合參拜，但1966年受到破四舊浪潮而關閉，重一度改成雄文印刷廠。文革結束後，雖然廣州市人民政府喺1979年宣佈小港堂可以恢復參拜，但雄文印刷廠成日霸住嗮，直到2000年聖誕節先肯走佬。而房產早就俾印刷廠抵押咗，雖然廣州市包裝集團公司出返錢買返小港堂嘅房產證，但教堂被搞到融融爛爛。經過協商而決定喺天河區黃村一帶搞教堂。而教堂喺2007年9月15號正式奠基，2009年2月10號開始喐手起，2015年11月起好。

## 連出去
* 广州基督教天河堂简介
* 天河堂快讯 广州市基督教会网站

類:廣州教堂
類:天河區
類:基督教
南沙河口街道

，簡稱**南沙街道**，係中國遼寧大連沙河口區轄下嘅街道，喺沙河口區西南邊。

## 概況
*總面積：9.1km²
*轄下社區數：12
*戶籍人口：26959人
*外來人口：大概2.5萬人

## 出面網頁
*

類:大連政區
蘿崗街道

**蘿崗街道**（），之前嗌過**蘿崗鎮**（），係中國廣東廣州黃埔區轄下嘅街道。喺黃埔區中間。

## 敘述
*總面積：80.1km²
*轄下社區數：9
*轄下村數：0
*戶籍人口：大概3.5萬人

## 出面網頁
*萝岗街基本情况 广东省广州市黄埔区萝岗街道办事处
卡爾·賓茨

**卡爾·賓茨**（；，；），全名係（，），係德國嘅汽車設計師同工程師，巴登－烏騰堡卡爾斯魯厄人。喺1879年發明咗世界第一部單缸煤氣發動機，重喺1886年1月29號順利整到世界第一部汽車。1926年同戴姆勒公司合作，同平治公司合併。

## 出面網頁

*Karl Benz 同 Bertha Benz 嘅簡歷

類:設計師
類:工程師
謝茜嘉艾芭

**謝茜嘉艾芭**（英文：**Jessica Alba**，），係美國演員，出名作品包括電視劇《末世黑天使》嘅麥思，同埋2005年翻拍嘅《神奇4俠》系列嘅隱形女俠。
芭麗絲希爾頓

**芭麗絲希爾頓**（，）係美國演員、模特兒、歌手，亦係希爾頓酒店創辦人家族嘅成員，出名作品係電影《恐怖蠟像館》嘅佩姬，更憑呢個角色得到金草莓獎最差女配角獎。

## 出面網頁

類:美國女模特兒
類:美國女歌手